แบบ 69-DR
เอกสารแนบ 1 	

[bookmark: _Hlk67319960][bookmark: _Hlk96612349](ร่าง) ข้อกำหนดสิทธิของผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ 
และผู้ถือใบแสดงสิทธิดังกล่าวสำหรับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศของ
บริษัทหลักทรัพย์ บัวหลวง จำกัด (มหาชน) 
[bookmark: _Hlk96675133]	ข้อกำหนดสิทธิของผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศและผู้ถือ
ใบแสดงสิทธิดังกล่าวสำหรับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศของบริษัทหลักทรัพย์ บัวหลวง จำกัด (มหาชน) ฉบับนี้ (ต่อไปจะเรียกว่า “ข้อกำหนดสิทธิ”) กำหนดหลักเกณฑ์และเงื่อนไขทั่วไปที่ใช้บังคับกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ซึ่งออกโดยบริษัทหลักทรัพย์ 
บัวหลวง จำกัด (มหาชน) (ต่อไปจะเรียกว่า “ผู้ออกใบแสดงสิทธิ”) 
[bookmark: _Hlk90127265]	โดยที่ ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศเป็นช่องทางในการให้บริการช่องทางหนึ่งของผู้ออกใบแสดงสิทธิแก่นักลงทุนที่ประสงค์จะลงทุนในหลักทรัพย์ต่างประเทศ โดยผ่านการถือหรือการซื้อขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศดังกล่าว ซึ่งผู้ถือตราสารตกลงรับสิทธิในผลประโยชน์ที่เกิดจากหลักทรัพย์อ้างอิงเป็นหลักทรัพย์ต่างประเทศ ตามข้อกำหนดสิทธินี้กับผู้ออกใบแสดงสิทธิและผู้ถือใบแสดงสิทธิอาจเรียกรับหลักทรัพย์ต่างประเทศดังกล่าวได้โดยการไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศตามเงื่อนไขแห่งข้อกำหนดสิทธิฉบับนี้
	ทั้งนี้ ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศจะออกเป็นหลักทรัพย์ โดยใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่ออกในแต่ละหลักทรัพย์จะมีการระบุข้อมูลเกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศและข้อมูลเฉพาะสำหรับการเสนอขายใบแสดงสิทธิดังกล่าวในแต่ละครั้ง ไว้ในแบบแสดงรายการข้อมูลและหนังสือชี้ชวนการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศหลักทรัพย์นั้นๆ (ต่อไปจะเรียกว่า “แบบ 69-DR”) โดยให้ถือว่าข้อกำหนดสิทธิเป็นส่วนหนึ่งของแบบ 69-DR ในกรณีที่มีข้อความขัดแย้งกันระหว่างข้อความใดๆ ในแบบ 69-DR กับข้อความใดๆ ในข้อกำหนดสิทธิฉบับนี้ ให้ใช้ข้อความในแบบ 69-DR ที่เกี่ยวข้องเป็นหลัก 
[bookmark: _Hlk90133027]	สิทธิและหน้าที่ในใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศจะเป็นไปตามที่ระบุไว้ในข้อกำหนดสิทธิซึ่งเป็นส่วนหนึ่งของแบบ 69-DR  โดยผู้ออกใบแสดงสิทธิและผู้ถือใบแสดงสิทธิจะต้องผูกพันตามข้อกำหนดสิทธิทุกประการ และให้ถือว่าผู้ถือใบแสดงสิทธิได้รับทราบและเข้าใจข้อกำหนดสิทธิและแบบ 69-DR ที่เกี่ยวข้องเป็นอย่างดีแล้ว  ทั้งนี้ 
ผู้ออกใบแสดงสิทธิจะจัดให้มีการเก็บรักษาข้อกำหนดสิทธิและแบบ 69-DR ที่เกี่ยวข้องไว้ ณ สำนักงานใหญ่ของผู้ออกใบแสดงสิทธิเพื่อให้ผู้ถือใบแสดงสิทธิได้มีโอกาสตรวจสอบเอกสารต่างๆ ดังกล่าวได้ในวันและเวลาทำการของผู้ออกใบแสดงสิทธิ รวมทั้งมีประกาศไว้ในเว็บไซต์ของผู้ออกใบแสดงสิทธิด้วย
	ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศตามข้อกำหนดสิทธินี้ เป็นใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศชนิดระบุชื่อผู้ถือ และสามารถโอนเปลี่ยนมือได้ ทั้งนี้ เมื่อมีการนำใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ไปจดทะเบียนในตลาดหลักทรัพย์ไทย ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศจะถูกนำไปฝากไว้กับบริษัท ศูนย์รับฝากหลักทรัพย์ (ประเทศไทย) จำกัด ในระบบไร้ใบหลักทรัพย์ (Scripless) 



1.	คำจำกัดความและการตีความ
	1.1	ในข้อกำหนดสิทธิและข้อกำหนดเพิ่มเติมที่เกี่ยวข้อง ให้มีความหมายดังต่อไปนี้
[bookmark: _Hlk96675154]“ข้อกำหนดสิทธิ” หมายถึง ข้อกำหนดว่าด้วยสิทธิและหน้าที่ของผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศและผู้ถือใบแสดงสิทธิดังกล่าวสำหรับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศของบริษัทหลักทรัพย์ บัวหลวง จำกัด (มหาชน) ฉบับนี้
“แบบ 69-DR” หมายถึง แบบแสดงรายการข้อมูลและหนังสือชี้ชวนการเสนอขายตราสารแสดงสิทธิในหลักทรัพย์ต่างประเทศ 
“ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ” หมายถึง ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ที่ออกโดยผู้ออกใบแสดงสิทธิ โดยมีรายละเอียดของตราสารแต่ละหลักทรัพย์ตามที่กำหนดไว้ในแบบ 69-DR ที่เกี่ยวข้อง
“ผู้ออกใบแสดงสิทธิ” หมายถึง บริษัทหลักทรัพย์ บัวหลวง จำกัด (มหาชน)
“ผู้ถือใบแสดงสิทธิ” หมายถึง ผู้ที่มีชื่อปรากฏเป็นผู้ถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศในสมุดทะเบียนผู้ถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ซึ่งเป็นผู้ที่จะสามารถใช้สิทธิและได้รับประโยชน์ตามใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
“ผู้ดูแลสภาพคล่อง” หมายถึง ผู้ดูแลสภาพคล่องตามที่ระบุในแบบ 69-DR ที่เกี่ยวข้อง
“คณะกรรมการ ก.ล.ต.” หมายถึง คณะกรรมการกำกับหลักทรัพย์และตลาดหลักทรัพย์
“สำนักงาน ก.ล.ต.” หมายถึง สำนักงานคณะกรรมการกำกับหลักทรัพย์และตลาดหลักทรัพย์
“ตลาดหลักทรัพย์ไทย” หมายความว่า ตลาดหลักทรัพย์แห่งประเทศไทย
“ตลาดหลักทรัพย์ต่างประเทศ” หมายความว่า ตลาดหลักทรัพย์ของประเทศที่มีการจดทะเบียนซื้อขายหลักทรัพย์ต่างประเทศที่เป็นหลักทรัพย์อ้างอิงของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
“ตลาดรอง” หมายความว่า ตลาดหลักทรัพย์แห่งประเทศไทย
“นายทะเบียนใบแสดงสิทธิ” หมายถึง บริษัท ศูนย์รับฝากหลักทรัพย์ (ประเทศไทย) จำกัด หรือผู้ที่ได้รับการแต่งตั้งโดยชอบให้ทำหน้าที่เป็นนายทะเบียนตราสารแทน (ถ้ามี)  
“วันทำการ” หมายถึง วันที่ธนาคารพาณิชย์โดยทั่วไปเปิดทำการในกรุงเทพมหานคร ประเทศไทย ซึ่งมิใช่วันเสาร์หรือวันอาทิตย์ หรือวันที่ธนาคารแห่งประเทศไทยประกาศกำหนด
“วันกำหนดสิทธิ” (Record Date) หมายถึง เวลาสิ้นวันทำการของนายทะเบียนตราสารในวันทำการก่อนหน้าวันปิดสมุดทะเบียน
ผู้ถือตราสาร
“เว็บไซต์” (Website) หมายถึง www.bualuang.co.th หรือเว็บไซต์อื่นใดที่ผู้ออกใบแสดงสิทธิจะแจ้งให้ผู้ถือใบแสดงสิทธิทราบ
“เหตุสุดวิสัย” หมายความรวมถึงแต่ไม่จำกัดเพียง ภัยพิบัติตามธรรมชาติ แผ่นดินไหว ไฟไหม้ การระเบิด การนัดหยุดงาน การพิพาทแรงงาน อุบัติเหตุ โรคระบาด พายุ น้ำท่วม สงคราม การปฏิวัติ สังคมปั่นป่วน การขาดแคลนหรือการขัดข้องของไฟฟ้า น้ำ เชื้อเพลิงหรือแรงงาน  ข้อผิดพลาดหรือความล่าช้าในการจัดส่งข้อมูลหรือเกี่ยวกับระบบเครือข่ายการสื่อสาร อันเกิดจากเครือข่ายการสื่อสารของบุคคลภายนอก  กฎหมาย คำสั่ง ประกาศ ระเบียบ การเรียกร้อง ข้อกำหนดของรัฐบาล หรือหน่วยงาน เจ้าพนักงานหรือผู้แทนของรัฐ หรือเหตุประการอื่นใดที่ส่งผลหรือที่น่าจะส่งผลให้เกิดเหตุดังกล่าว หรือมีผลต่อการดำเนินการของผู้ออกตราสาร
“พ.ร.บ. หลักทรัพย์” หมายถึง พระราชบัญญัติหลักทรัพย์และตลาดหลักทรัพย์ พ.ศ. 2535 และที่แก้ไขเพิ่มเติม

	1.2	การตีความ
	เว้นแต่จะกำหนดไว้เป็นอย่างอื่น ให้ตีความข้อกำหนดสิทธิดังนี้
		1.2.1	ให้ถือว่าใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศในแต่ละหลักทรัพย์ เป็นใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศซึ่งแยกต่างหากจากกัน และแบบ 69-DR ในแต่ละหลักทรัพย์ จะมีผลใช้บังคับกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศแต่ละหลักทรัพย์อย่างเป็นอิสระจากกัน  แต่อย่างไรก็ตาม ให้ข้อกำหนดใดๆ ที่กำหนดในข้อกำหนดสิทธิฉบับนี้ (รวมถึงที่จะมีแก้ไขเปลี่ยนแปลง) มีผลใช้บังคับกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศทุกหลักทรัพย์ที่ออกโดยผู้ออกใบแสดงสิทธิ
		1.2.2	การอ้างอิงถึงเอกสารเกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศฉบับใดๆ ให้หมายความรวมถึงเอกสารเกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศฉบับแก้ไข หรือเพิ่มเติมใดๆ ซึ่งจะได้จัดทำขึ้นเป็นครั้งคราว และมีผลใช้บังคับตามที่กำหนดในข้อกำหนดสิทธิฉบับนี้
		1.2.3	การอ้างอิงถึงกฎหมาย ข้อบังคับ หรือประกาศใดๆ ให้หมายความรวมถึง กฎหมาย ข้อบังคับ ประกาศของหน่วยงานของรัฐ หรือหน่วยงานกำกับดูแลใดๆ ที่เกี่ยวข้อง และตามที่ได้มีการแก้ไข เพิ่มเติม หรือแทนที่ด้วย
		1.2.4	การอ้างอิงถึงบุคคล ให้หมายความรวมถึง บุคคลธรรมดา นิติบุคคล สมาคม ซึ่งรวมทั้งผู้สืบสิทธิ ผู้รับโอน หรือบุคคลอื่นใดซึ่งบุคคลดังกล่าวข้างต้นอาจควบรวมกิจการด้วย
		1.2.5	หัวข้อของข้อกำหนดสิทธิมีไว้เพื่อประโยชน์ในการอ้างอิงเท่านั้นโดยจะไม่มีผลกระทบต่อการตีความใดๆ

2.    สิทธิ หน้าที่ และความรับผิดชอบของผู้ออกใบแสดงสิทธิ
	นับตั้งแต่วันออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศจนถึงวันสิ้นสุดการมีผลบังคับใช้ของข้อกำหนดสิทธิ 
ผู้ออกใบแสดงสิทธิมีสิทธิ หน้าที่ และความรับผิดชอบ ดังต่อไปนี้
	2.1	ผู้ออกใบแสดงสิทธิจะปฏิบัติตาม พ.ร.บ. หลักทรัพย์และตลาดหลักทรัพย์ และกฎหมายอื่นที่เกี่ยวข้อง รวมทั้งกฎ ระเบียบ ข้อบังคับและคำสั่งต่างๆ ที่ออกตามกฎหมาย และปฏิบัติตามความผูกพันต่างๆ ตามข้อกำหนดสิทธินี้
	2.2	ผู้ออกใบแสดงสิทธิจะจัดทำงบการเงินที่ถูกต้องตามมาตรฐานการบัญชีไทย โดยผ่านการตรวจสอบและแสดงความเห็นโดยผู้สอบบัญชีที่ได้รับความเห็นชอบจากสำนักงาน ก.ล.ต.
	2.3	ผู้ออกใบแสดงสิทธิจะเก็บรักษาสมุดทะเบียนผู้ถือใบแสดงสิทธิ และรายงานการประชุมผู้ถือใบแสดงสิทธิ และจัดให้มีการเปิดเผยเมื่อมีการร้องขออย่างสมเหตุสมผลเป็นลายลักษณ์อักษรโดยผู้ถือใบแสดงสิทธิ
	2.4	ผู้ออกใบแสดงสิทธิจะแต่งตั้งนายทะเบียนใบแสดงสิทธิและจัดให้มีทะเบียนผู้ถือใบแสดงสิทธิ ตามที่กำหนดใน พ.ร.บ. หลักทรัพย์ และกฎเกณฑ์ที่เกี่ยวข้อง 
	2.5	ผู้ออกใบแสดงสิทธิจะจัดให้มีข้อมูลและเอกสารต่างๆ ที่เกี่ยวกับหลักทรัพย์ต่างประเทศแก่นักลงทุนและผู้ถือใบแสดงสิทธิอย่างเพียงพอ รวมถึงหนังสือชี้ชวนเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ และหนังสือชี้ชวนส่วนสรุปข้อมูลสำคัญที่นักลงทุนและผู้ถือใบแสดงสิทธิควรทราบ
	2.6	ผู้ออกใบแสดงสิทธิจะจัดให้มีการเก็บรักษาหลักทรัพย์ต่างประเทศตามที่ระบุไว้ในข้อกำหนดสิทธินี้กับตัวแทนในการเก็บรักษาหลักทรัพย์ต่างประเทศ ตลอดจนเป็นผู้รับผิดชอบในการจัดหา และตรวจสอบว่ามีหลักทรัพย์ต่างประเทศเพียงพอที่จะรองรับจำนวนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ และผู้ออกใบแสดงสิทธิมีสิทธิออก
ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศเพิ่มเติมได้ ในกรณีที่มีจำนวนหลักทรัพย์ต่างประเทศเพียงพอกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ตามที่ระบุไว้ในข้อกำหนดสิทธินี้กับตัวแทนการเก็บรักษาหลักทรัพย์ต่างประเทศที่ได้กล่าวไว้ในข้อกำหนดสิทธิ และตามประกาศว่าด้วยการออกและเสนอขายหลักทรัพย์ที่ออกใหม่ประเภทตราสารแสดงสิทธิในหลักทรัพย์ต่างประเทศ (ทจ.45/2564)
[bookmark: _Hlk148535172][bookmark: _Hlk149034245]	บริษัทในฐานะผู้ออกตราสารมีนโยบายในการพิจารณาคัดเลือกผู้รับฝากต่างประเทศ โดยจะต้องเป็นผู้รับฝากต่างประเทศที่มีระบบงานที่มีความพร้อมและมั่นคงในการเก็บรักษาหลักทรัพย์ต่างประเทศ ทั้งนี้ มีหลักเกณฑ์สำคัญในการคัดเลือกผู้รับฝากต่างประเทศ ดังนี้
		2.6.1 พิจารณาคัดเลือกผู้รับฝากต่างประเทศที่ได้รับอนุญาตให้ดำเนินกิจการดูแลและเก็บรักษาหลักทรัพย์จากผู้กำกับดูแลกฎเกณฑ์ของตลาดหลักทรัพย์ในประเทศนั้นๆ
		2.6.2 พิจารณาความมั่นคงของผู้รับฝากต่างประเทศจากผลการดำเนินงาน ระยะเวลาของการเปิดให้บริการ จำนวนประเทศ และขอบเขตในการให้บริการที่ครอบคลุม
		2.6.3 พิจารณาเทคโนโลยีและระบบงานในการให้บริการของผู้รับฝากต่างประเทศ เช่น มีระบบที่มีประสิทธิภาพในการตรวจสอบทรัพย์สิน เพื่อความรวดเร็วในการตรวจสอบทรัพย์สิน และส่งคำสั่งต่างๆ ในระบบ หรือมีระบบงานที่สอดคล้องกับการปฏิบัติงานของผู้ออกตราสาร เป็นต้น
		2.6.4 พิจารณาความรวดเร็วและครอบคลุมของข้อมูลข่าวสารของหลักทรัพย์ต่างประเทศ ที่ผู้รับฝากต่างประเทศสามารถจัดหาให้แก่ผู้ออกตราสารได้
		2.6.5 พิจารณาค่าธรรมเนียม และค่าใช้จ่ายของการรับฝากหลักทรัพย์ให้อยู่ในระดับที่เหมาะสม
		2.6.6 พิจารณาความโปร่งใสของการรายงานทรัพย์สินต่างประเทศ โดยสามารถตรวจสอบได้อย่างสะดวก เมื่อมีการร้องขอ
	2.7   ผู้ออกใบแสดงสิทธิจะเปิดเผยข้อมูลสารสนเทศเกี่ยวกับข้อมูลของหลักทรัพย์ต่างประเทศตามกฎระเบียบของตลาดหลักทรัพย์ไทย ผ่านช่องทางในการเข้าถึงข้อมูลที่นักลงทุนและผู้ถือใบแสดงสิทธิสามารถเข้าถึงได้ เช่น ประกาศลงในเว็บไซต์ของตลาดหลักทรัพย์แห่งประเทศไทย รวมถึงเว็บไซต์ของผู้ออกใบแสดงสิทธิ หรือช่องทางอิเล็กทรอนิกส์อื่นใด เป็นต้น ทั้งนี้ เนื้อหาของข่าวสารจะระบุเป็นภาษาอังกฤษตามข้อมูลที่ผู้ออกใบแสดงสิทธิได้รับ โดยผู้ออกใบแสดงสิทธิอาจจัดทำเอกสารฉบับแปลเป็นภาษาไทยประกอบได้ตามที่ผู้ออกใบแสดงสิทธิเห็นสมควร ในกรณีที่มีข้อความขัดแย้งกันระหว่างข้อความใดๆ ในข่าวสารภาษาอังกฤษ กับข้อความใดๆ ในเอกสารฉบับแปลภาษาไทย ให้ใช้ข้อความในข่าวสารภาษาอังกฤษที่เกี่ยวข้องเป็นหลัก
		2.8	ผู้ออกใบแสดงสิทธิจะจัดทำและจัดส่งข้อมูลดังต่อไปนี้ที่เกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศตามแบบ 69-DR นี้ ให้แก่สำนักงาน ก.ล.ต. และตลาดหลักทรัพย์ไทย ตามหลักเกณฑ์ วิธีการ และภายในระยะเวลาที่สำนักงาน ก.ล.ต. และตลาดหลักทรัพย์ไทย กำหนด แล้วแต่กรณี
			2.8.1   รายงานที่แสดงข้อมูลเกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่มีการออกและไถ่ถอน รวมทั้งจำนวนคงเหลือ
			2.8.2   งบการเงินของผู้ออกตราสาร
			2.8.3   แบบแสดงรายการข้อมูลประจำปี
	2.9	ผู้ออกใบแสดงสิทธิจะจัดให้มีผู้ดูแลสภาพคล่อง เพื่อทำหน้าที่ให้ราคาซื้อขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ในตลาดรองสะท้อนราคาหลักทรัพย์ต่างประเทศ ทั้งนี้ ในกรณีที่มีเหตุจำเป็นหรือสภาวะตลาดไม่เอื้ออำนวย ผู้ดูแลสภาพคล่องอาจไม่สามารถดำรงราคาดังกล่าวได้ โดยรายละเอียดวิธีการดูแลสภาพคล่องให้เป็นไปตามเอกสารแนบท้ายข้อกำหนดสิทธิที่เกี่ยวข้อง อย่างไรก็ดี หากจะมีการยกเลิกผู้ดูแลสภาพคล่อง ผู้ออกใบแสดงสิทธิจะเปิดเผยผ่านช่องทางในการเข้าถึงข้อมูลที่นักลงทุนและผู้ถือใบแสดงสิทธิสามารถเข้าถึงได้ล่วงหน้าอย่างน้อย 5 วันทำการ เช่น ประกาศลงในเว็บไซต์ของผู้ออกใบแสดงสิทธิ หรือช่องทางอิเล็กทรอนิกส์อื่นใด เป็นต้น 
	2.10  ในกรณีที่หลักทรัพย์ต่างประเทศมีการให้สิทธิประโยชน์แก่ผู้ถือหลักทรัพย์ต่างประเทศ เช่น เงินปันผล เป็นต้น ผู้ออกใบแสดงสิทธิจะส่งมอบสิทธิประโยชน์ดังกล่าวให้ผู้ถือใบแสดงสิทธิตามเงื่อนไขที่กำหนดในข้อกำหนดสิทธิ และเอกสารแนบท้ายของข้อกำหนดสิทธิฉบับนี้ อย่างไรก็ตาม ผู้ออกใบแสดงสิทธิมีสิทธิหักค่าธรรมเนียมและค่าใช้จ่ายใดๆ จากสิทธิประโยชน์ที่จะได้รับจากหลักทรัพย์ต่างประเทศ ซึ่งรวมถึงแต่ไม่จำกัดเพียงภาษีของประเทศนั้นๆ หรือค่าใช้จ่ายที่จ่ายให้แก่ผู้ที่เกี่ยวข้องกับการส่งมอบสิทธิประโยชน์ โดยผู้ออกใบแสดงสิทธิจะชี้แจงรายละเอียดให้ผู้ถือตราสารทราบโดยไม่ชักช้า ทั้งนี้ หากเงินปันผลที่จะส่งมอบในคราวใดมีค่าธรรมเนียมและค่าใช้จ่ายมากกว่าเงินปันผลที่จะได้รับจากหลักทรัพย์ต่างประเทศ ผู้ออกใบแสดงสิทธิสงวนสิทธิที่จะไม่ส่งมอบเงินปันผลสำหรับการจ่ายเงินปันผลในคราวนั้นให้แก่ผู้ถือใบแสดงสิทธิ ณ เวลานั้น โดยผู้ออกใบแสดงสิทธิจะเก็บรวบรวมเงินปันผลดังกล่าวไว้จนกระทั่งเงินปันผลที่เก็บรวบรวมมีจำนวนเงินปันผลรับมากกว่าค่าธรรมเนียมและค่าใช้จ่ายในการจัดส่งเงินปันผล ผู้ออกใบแสดงสิทธิจึงจะทำการส่งมอบเงินปันผลทั้งหมดดังกล่าวให้แก่ผู้ถือใบแสดงสิทธิ ณ ปัจจุบันตามวิธีการจัดสรรที่ระบุไว้ข้างต้น 
โดยผู้ถือใบแสดงสิทธิไม่มีสิทธิโต้แย้ง หรือเรียกร้องค่าเสียหาย หรือเรียกร้องให้ผู้ออกใบแสดงสิทธิรับผิดชอบในความเสียหาย หรือสูญเสียใดๆ ไม่ว่าโดยตรงหรือโดยอ้อมที่เกิดจากการดำเนินการดังกล่าว
	2.11	ผู้ออกใบแสดงสิทธิจะเปิดเผยข้อมูลผ่านระบบการเปิดเผยสารสนเทศของตลาดหลักทรัพย์ไทย ตามหลักเกณฑ์ที่ตลาดหลักทรัพย์ไทยกำหนด เมื่อมีเหตุการณ์ดังต่อไปนี้เกิดขึ้น
		2.11.1  ผู้ออกใบแสดงสิทธิมีการดำเนินการใด ๆ เพื่อให้ผู้ถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศได้รับสิทธิต่าง ๆ ที่เกิดจากการลงทุนในหลักทรัพย์ต่างประเทศ เช่น เงินปันผล เป็นต้น
		2.11.2  ผู้ออกใบแสดงสิทธิมีการเปลี่ยนแปลงแก้ไขข้อกำหนดสิทธิ
		2.11.3  ผู้ออกใบแสดงสิทธิประสบความเสียหายอย่างร้ายแรง เช่น ความเสียหายที่เกิดจากเหตุการณ์แผ่นดินไหว ไฟไหม้ น้ำท่วม หรือเหตุการณ์ร้ายแรงอื่นใดที่ทำให้ผู้ออกใบแสดงสิทธิไม่สามารถดำเนินกิจการได้ตามปกติ เป็นต้น
		2.11.4  ผู้ออกใบแสดงสิทธิหยุดประกอบกิจการทั้งหมด หรือบางส่วนที่มีผลกระทบต่อการประกอบธุรกิจใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ 
		2.11.5  ผู้ออกใบแสดงสิทธิเปลี่ยนแปลงวัตถุประสงค์ตามที่จดทะเบียนไว้กับหน่วยงานกำกับดูแล ในส่วนที่มีผลกระทบต่อการประกอบธุรกิจใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ 
		2.11.6  ผู้ออกใบแสดงสิทธิทำสัญญาให้บุคคลอื่นมีอำนาจทั้งหมดหรือบางส่วนในส่วนที่มีผลกระทบต่อการประกอบธุรกิจใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
		2.11.7  ผู้ออกใบแสดงสิทธิกระทำหรือถูกกระทำอันมีลักษณะเป็นการครอบงำหรือถูกครอบงำกิจการ
		2.11.8  หลักทรัพย์ต่างประเทศมีการหยุดซื้อขายหรือถูกสั่งห้ามซื้อหรือขายเป็นการชั่วคราวโดยการขึ้นเครื่องหมายหรือมีการดำเนินการใดๆ หรือตลาดหลักทรัพย์ต่างประเทศมีคำสั่งให้ผู้ออกหลักทรัพย์ต่างประเทศชี้แจง หรือเปิดเผยสารสนเทศ

[bookmark: b]3.	สิทธิ หน้าที่ และความรับผิดชอบของผู้ถือตราสาร   
	ผู้ออกใบแสดงสิทธิตกลงว่า สิทธิในใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ จะตกได้แก่บุคคลที่ปรากฏชื่อเป็นเจ้าของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศในสมุดทะเบียนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ณ เวลาสิ้นวันทำการของวันกำหนดสิทธิ (Record Date) หรือวันอื่นใดตามที่ผู้ออกตราสารกำหนดไว้เป็นการเฉพาะ (แล้วแต่กรณี)
	ในการนี้ ผู้ถือใบแสดงสิทธิจะมีสิทธิ หน้าที่ และความรับผิดชอบตามที่กำหนดไว้ดังต่อไปนี้ รวมทั้งที่กำหนดรายละเอียดไว้ในเอกสารแนบท้ายข้อกำหนดสิทธินี้ ซึ่งถือเป็นส่วนหนึ่งของข้อกำหนดสิทธินี้ด้วย

	3.1	หน้าที่ของผู้ถือใบแสดงสิทธิ
	ผู้ถือใบแสดงสิทธิจะต้องผูกพันและปฏิบัติตามข้อกำหนดสิทธิและแบบ 69-DR ที่เกี่ยวข้องทุกประการ 
	3.2	สิทธิในการโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
	ผู้ถือใบแสดงสิทธิสามารถโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ได้ตามสิทธิที่ระบุใน พ.ร.บ.หลักทรัพย์ และ กฏเกณฑ์ที่เกี่ยวข้อง 
	3.3	ข้อจำกัดในการโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ		
	ไม่มีข้อจำกัดในการโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
	ในกรณีที่หลักทรัพย์ต่างประเทศมีการให้สิทธิประโยชน์แก่ผู้ถือหลักทรัพย์ต่างประเทศ เช่น เงินปันผล เป็นต้น ผู้ออก
ใบแสดงสิทธิจะส่งมอบสิทธิประโยชน์ดังกล่าวให้ผู้ถือใบแสดงสิทธิตามเงื่อนไขที่กำหนดในข้อกำหนดสิทธิ และเอกสารแนบท้ายของข้อกำหนดสิทธิฉบับนี้ 
	3.4	สิทธิในการได้รับข้อมูล
	ผู้ถือใบแสดงสิทธิมีสิทธิได้รับข้อมูลสารสนเทศเกี่ยวกับข้อมูลของหลักทรัพย์ต่างประเทศตามกฎระเบียบของตลาดหลักทรัพย์ไทย ผ่านช่องทางในการเข้าถึงข้อมูลที่ผู้ถือใบแสดงสิทธิสามารถเข้าถึงได้ เช่น เว็บไซต์ของผู้ออกใบแสดงสิทธิ หรือช่องทางอิเล็กทรอนิกส์อื่นใด เป็นต้น 

4.	การขอมติและการประชุมผู้ถือตราสาร
	4.1	การเรียกประชุม
		ในกรณีที่ผู้ออกใบแสดงสิทธิซึ่งประสงค์จะเรียกประชุมผู้ถือใบแสดงสิทธิ ผู้ออกใบแสดงสิทธิจะกำหนดวันปิดสมุดทะเบียนพักการโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ เพื่อการประชุมผู้ถือใบแสดงสิทธิ หรือวันกำหนดสิทธิ แจ้งไปยังตลาดหลักทรัพย์ล่วงหน้าไม่น้อยกว่า 5 (ห้า) วันทำการ และบอกกล่าวเป็นหนังสือ (ตามวิธีการที่กำหนดในข้อกำหนดสิทธิฉบับนี้) ถึงผู้ถือใบแสดงสิทธิ โดยผู้ออกใบแสดงสิทธิจะต้องจัดให้มีการประชุมภายใน 30 (สามสิบ) วันนับตั้งแต่วันกำหนดสิทธิ โดยผู้ออกใบแสดงสิทธิจะส่งหนังสือเรียกประชุมผู้ถือใบแสดงสิทธิล่วงหน้าเป็นระยะเวลาไม่น้อยกว่า 7 (เจ็ด) วัน แต่ไม่เกิน 14 (สิบสี่) วัน ในการนี้ หนังสือเรียกประชุมผู้ถือใบแสดงสิทธิ จะต้องระบุวัน เวลา สถานที่สำหรับการประชุม ระเบียบวาระการประชุม หลักการและเหตุผล ทั้งนี้ ผู้ออกใบแสดงสิทธิจะจัดส่งหนังสือเรียกประชุมผู้ถือใบแสดงสิทธิให้แก่ผู้ถือใบแสดงสิทธิทุกรายตามรายชื่อและที่อยู่ซึ่งปรากฏในสมุดทะเบียนผู้ถือใบแสดงสิทธิ
		ในกรณีที่ผู้ถือใบแสดงสิทธิ (ไม่ว่ารายเดียวหรือหลายรายรวมกัน) ซึ่งถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ นับรวมกันได้ไม่น้อยกว่าร้อยละ 25 (ยี่สิบห้า) ของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่ยังมิได้ไถ่ถอนทั้งหมด จะเข้าชื่อกันทำหนังสือขอให้ผู้ออกใบแสดงสิทธิเรียกประชุม
ผู้ถือใบแสดงสิทธิเมื่อใดก็ได้ แต่ต้องระบุเหตุผลในการที่ขอให้เรียกประชุมให้ชัดเจนในหนังสือดังกล่าว เพื่อให้ผู้ออกใบแสดงสิทธิกำหนดวันปิดสมุดทะเบียนพักการโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ เพื่อการประชุมผู้ถือใบแสดงสิทธิ หรือวันกำหนดสิทธิ แจ้งไปยังตลาดหลักทรัพย์ล่วงหน้าไม่น้อยกว่า 5 (ห้า) วันทำการ และบอกกล่าวเป็นหนังสือ (ตามวิธีการที่กำหนดในข้อกำหนดสิทธิฉบับนี้) ถึงผู้ถือใบแสดงสิทธิโดยผู้ออกใบแสดงสิทธิจะต้องจัดให้มีการประชุมภายใน 30 (สามสิบ) วันนับตั้งแต่วันกำหนดสิทธิ โดยผู้ออกใบแสดงสิทธิจะส่งหนังสือเรียกประชุมผู้ถือใบแสดงสิทธิล่วงหน้าเป็นระยะเวลาไม่น้อยกว่า 7 (เจ็ด) วัน แต่ไม่เกิน 14 (สิบสี่) วัน ในการนี้ หนังสือเรียกประชุมผู้ถือใบแสดงสิทธิจะต้องระบุวัน เวลา สถานที่สำหรับการประชุม ระเบียบวาระการประชุม หลักการและเหตุผล และผู้ที่ขอให้เรียกประชุม ทั้งนี้ ผู้ออกใบแสดงสิทธิจะจัดส่งหนังสือเรียกประชุมผู้ถือใบแสดงสิทธิ ให้แก่ผู้ถือใบแสดงสิทธิทุกรายตามรายชื่อและที่อยู่ซึ่งปรากฏในสมุดทะเบียนผู้ถือใบแสดงสิทธิ
	4.2	ผู้มีสิทธิเข้าร่วมประชุม
	ผู้มีสิทธิเข้าร่วมประชุมผู้ถือใบแสดงสิทธิ จะประกอบด้วยบุคคลต่างๆ ดังต่อไปนี้
		4.2.1	ผู้ถือใบแสดงสิทธิที่มีรายชื่อในสมุดทะเบียน ณ วันปิดสมุดทะเบียนพักการโอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ เพื่อการประชุมผู้ถือใบแสดงสิทธิ และผู้ออกใบแสดงสิทธิ
		4.2.2	ผู้ถือใบแสดงสิทธิ อาจแต่งตั้งให้ผู้ถือใบแสดงสิทธิรายอื่นหรือบุคคลใดๆ (“ผู้รับมอบฉันทะ”) เข้าร่วมประชุมและออกเสียงลงคะแนนแทนตนได้ โดยลงนามในหนังสือมอบฉันทะ (ตามแบบที่ผู้ออกใบแสดงสิทธิกำหนดและจัดส่งให้แก่
ผู้ออกใบแสดงสิทธิพร้อมกับหนังสือนัดประชุม) ไม่น้อยกว่า 24 (ยี่สิบสี่) ชั่วโมงก่อนเวลานัดประชุม
		4.2.3	ที่ปรึกษาทางการเงิน ที่ปรึกษากฎหมาย หรือบุคคลซึ่งมีส่วนเกี่ยวข้องกับเรื่องที่ที่ประชุมจะพิจารณา ซึ่งได้รับการร้องขอจากผู้ออกใบแสดงสิทธิให้เข้าร่วมประชุมเพื่อทำการชี้แจงและแสดงความเห็นต่อที่ประชุม
		4.2.4	บุคคลใดๆ ที่ประธานในที่ประชุมอนุญาตให้เข้าร่วมประชุมในฐานะผู้สังเกตการณ์
	4.3	องค์ประชุม
	ในการประชุมผู้ถือใบแสดงสิทธิเพื่อพิจารณาและลงมติในเรื่องต่างๆ จะต้องมีผู้ถือใบแสดงสิทธิตั้งแต่ 2 (สอง) ราย
ขึ้นไป ซึ่งถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ นับรวมกันได้ไม่น้อยกว่า
ร้อยละ 25 (ยี่สิบห้า) ของจำนวนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ที่ยังไม่ได้
ไถ่ถอนทั้งหมดเข้าร่วมประชุม จึงจะครบเป็นองค์ประชุม ในกรณีที่มีการนัดประชุมผู้ถือใบแสดงสิทธิใหม่ เนื่องจากมีผู้ถือ
ใบแสดงสิทธิเข้าร่วมประชุมครั้งก่อนไม่ครบเป็นองค์ประชุมตามที่กำหนดไว้ข้างต้น องค์ประชุมสำหรับการประชุมครั้งใหม่นี้จะต้องประกอบด้วยผู้ถือใบแสดงสิทธิตั้งแต่ 2 (สอง) รายขึ้นไปเข้าร่วมประชุม ไม่ว่าจะถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศเป็นจำนวนเท่าใด	
	4.4	ประธานในที่ประชุม
		ผู้ออกใบแสดงสิทธิหรือบุคคลที่ได้รับมอบหมายจากผู้ออกใบแสดงสิทธิจะทำหน้าที่เป็นประธานในที่ประชุม แต่
ในกรณีที่ผู้ที่จะทำหน้าที่ประธานในที่ประชุมยังไม่มาประชุมเมื่อล่วงเวลานัดไปแล้วถึง 45 (สี่สิบห้า) นาที ให้ที่ประชุมลงมติเลือก
ผู้ถือใบแสดงสิทธิรายหนึ่งขึ้นทำหน้าที่เป็นประธานในการประชุมครั้งนั้น
	4.5	การเลื่อนประชุม
		4.5.1	ในการประชุมผู้ถือใบแสดงสิทธิไม่ว่าครั้งใด หากปรากฏว่าเมื่อล่วงเวลานัดไปแล้วถึง 45 (สี่สิบห้า) นาที ยังมี
ผู้ถือใบแสดงสิทธิเข้าร่วมประชุมไม่ครบเป็นองค์ประชุม โดย
			4.5.1.1	ในกรณีที่ผู้ออกใบแสดงสิทธิเป็นผู้เรียกประชุม ให้นัดประชุมใหม่ โดยวันนัดประชุมใหม่จะต้องอยู่ภายในระยะเวลาไม่น้อยกว่า 7 (เจ็ด) วัน แต่ไม่เกิน 14 (สิบสี่) วัน นับตั้งแต่วันนัดประชุมเดิม ทั้งนี้ เว้นแต่ผู้ออกใบแสดงสิทธิ
มีความเห็นให้ไม่มีการเรียกประชุมใหม่  นอกจากนี้ เรื่องที่พิจารณาและลงมติในที่ประชุมครั้งใหม่จะต้องเป็นเรื่องเดิมที่เคยบรรจุเป็นระเบียบวาระประชุมในการประชุมครั้งก่อนที่ระงับไปเท่านั้น
			4.5.1.2	ในกรณีที่ผู้ถือใบแสดงสิทธิเป็นผู้ร้องขอให้เรียกประชุม ให้การประชุมเป็นอันระงับไป จะไม่มีการเรียกประชุมใหม่
			4.5.1.3	ในกรณีที่การประชุมครั้งใหม่ (หมายถึงการประชุมที่ได้มีการนัดประชุมใหม่ เนื่องจากการประชุมในครั้งก่อนขาดองค์ประชุม) มีผู้ถือใบแสดงสิทธิเข้าร่วมประชุมไม่ครบเป็นองค์ประชุม จะไม่มีการเรียกประชุมใหม่อีก
		4.5.2	ผู้ออกใบแสดงสิทธิจะต้องจัดส่งหนังสือเรียกประชุมสำหรับการประชุมครั้งใหม่ให้แก่ผู้ถือใบแสดงสิทธิตามรายชื่อและที่อยู่ซึ่งได้จัดส่งหนังสือเรียกประชุมผู้ถือใบแสดงสิทธิในการประชุมครั้งก่อนภายในระยะเวลาไม่น้อยกว่า 3 (สาม) วันก่อนวันนัดประชุมครั้งใหม่ (โดยไม่นับวันที่ส่งหนังสือเรียกประชุมและวันประชุม) ทั้งนี้ หนังสือเรียกประชุมผู้ถือใบแสดงสิทธิครั้งใหม่นี้จะต้องระบุวัน เวลา สถานที่สำหรับการประชุม ระเบียบวาระการประชุม และองค์ประชุมที่ต้องการสำหรับการประชุมครั้งใหม่
	4.6	มติที่ประชุม
		4.6.1	การลงมติในเรื่องต่างๆ ของที่ประชุมผู้ถือใบแสดงสิทธิให้ตัดสินโดยการลงคะแนนเสียง ซึ่งผู้ถือใบแสดงสิทธิหรือผู้รับมอบฉันทะแต่ละรายจะมีคะแนนเสียงเท่ากับจำนวนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ที่ตนถืออยู่ โดยให้ถือว่าใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ 1 (หนึ่ง) หน่วย มี 1 (หนึ่ง) เสียง ในกรณีที่คะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด เพิ่มจากคะแนนเสียงที่ประธานในที่ประชุมอาจมีอยู่แล้วในฐานะที่ตนเป็นผู้ถือใบแสดงสิทธิหรือผู้รับมอบฉันทะ
		4.6.2	มติของที่ประชุมผู้ถือใบแสดงสิทธิในเรื่องต่างๆ จะต้องเป็นมติโดยคะแนนเสียงข้างมากของจำนวนเสียงทั้งหมดของผู้ถือใบแสดงสิทธิที่มาประชุมและออกเสียงลงคะแนน
		4.6.3	ผู้ถือใบแสดงสิทธิรายใดมีส่วนได้เสียเป็นพิเศษในเรื่องใดที่จะพิจารณาในที่ประชุมผู้ถือใบแสดงสิทธิ จะไม่มีสิทธิออกเสียงลงคะแนนในเรื่องนั้นๆ
		นอกจากบุคคลตามวรรคหนึ่งแล้ว บุคคลดังต่อไปนี้ ไม่มีสิทธิออกเสียงในที่ประชุม
		(ก)  ผู้ออกใบแสดงสิทธิ
		(ข)	 บริษัทใหญ่และบริษัทย่อยของผู้ออกใบแสดงสิทธิ
		ทั้งนี้ ความหมายของ “บริษัทใหญ่” และ “บริษัทย่อย” ให้เป็นไปตามประกาศคณะกรรมการ ก.ล.ต. ว่าด้วยการกำหนดบทนิยามในประกาศเกี่ยวกับการออกและเสนอขายหลักทรัพย์
	4.7	รายงานการประชุมผู้ถือใบแสดงสิทธิ
	ผู้ออกใบแสดงสิทธิจะต้องจัดทำรายงานการประชุมผู้ถือใบแสดงสิทธิให้เสร็จภายใน 14 (สิบสี่) วันนับตั้งแต่วันประชุมผู้ถือใบแสดงสิทธิโดยให้ประธานที่ประชุมครั้งนั้นลงนามในรายงานการประชุมผู้ถือใบแสดงสิทธิ ทั้งนี้ จะเปิดเผยรายงานการประชุมผ่านระบบของตลาดหลักทรัพย์ไทย หรือประกาศไว้ในเว็บไซต์ของผู้ออกใบแสดงสิทธิ ภายใน 14 (สิบสี่) วันนับตั้งแต่วันประชุม และเก็บรักษาต้นฉบับของรายงานการประชุมนั้นไว้ ณ สำนักงานใหญ่ของผู้ออกใบแสดงสิทธิ เพื่อให้ผู้ถือใบแสดงสิทธิสามารถตรวจสอบได้ในวันและเวลาทำการของผู้ออกใบแสดงสิทธิ

[bookmark: d]5.  ข้อกำหนดและเงื่อนไขในการออกและการไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
	5.1  ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ตามข้อกำหนดสิทธิฉบับนี้ จะอยู่ในระบบไร้ใบหลักทรัพย์ โดยมีวิธีการซื้อขาย รวมทั้งการไถ่ถอน แบ่งออกเป็นรูปแบบหรือลักษณะดังนี้
		5.1.1	กรณีนักลงทุนที่ประสงค์จะซื้อใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ จากผู้ออกใบแสดงสิทธิโดยตรง สามารถทำได้โดยการซื้อในตลาดหลักทรัพย์ไทย เงื่อนไขในการบันทึกชื่อเป็นผู้ถือใบแสดงสิทธิ การออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ระยะเวลาการส่งมอบ และอื่นๆ จะเป็นไปตามหลักเกณฑ์ และวิธีการที่หน่วยงานกำกับดูแล หรือหน่วยงานอื่นที่เกี่ยวข้องกำหนด
		5.1.2 	กรณีผู้ถือใบแสดงสิทธิประสงค์จะทำการไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศกับผู้ออกใบแสดงสิทธิ 
ผู้ถือใบแสดงสิทธิที่ประสงค์จะขอไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ จะต้องแจ้งความประสงค์ พร้อมเอกสารประกอบการขอไถ่ถอน รวมถึงปฏิบัติตามหลักเกณฑ์ และวิธีการที่ผู้ออกใบแสดงสิทธิกำหนดไว้ในเอกสารประกอบการขอไถ่ถอนและเอกสารแนบท้ายข้อกำหนดสิทธิฉบับนี้ ซึ่งถือเป็นส่วนหนึ่งของข้อกำหนดสิทธิฉบับนี้ด้วย
	5.2  การส่งมอบทรัพย์สินให้แก่ผู้ถือใบแสดงสิทธิจากการขอไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
	5.2.1  ขั้นตอนการส่งมอบ
	ในกรณีที่ผู้ถือใบแสดงสิทธิประสงค์ไถ่ถอน ผู้ถือใบแสดงสิทธิต้องแสดงหลักฐานและความพร้อมในการรับมอบเป็นเงินสดตามที่ผู้ออกใบแสดงสิทธิกำหนด ทั้งนี้ ผู้ออกใบแสดงสิทธิจะโอนเงินสดให้กับผู้ถือใบแสดงสิทธิ เมื่อผู้ถือใบแสดงสิทธิได้ส่งมอบใบแสดงสิทธิ พร้อมเอกสารหลักฐานอื่น ตามที่ผู้ออกใบแสดงสิทธิกำหนดในเอกสารประกอบการขอไถ่ถอนให้แก่ผู้ออกใบแสดงสิทธิ 
		ในกรณีที่ขั้นตอนการส่งมอบเป็นเงินสด มีช่วงวันและเวลาที่ตรงกับวันกำหนดสิทธิประโยชน์ของหลักทรัพย์ต่างประเทศ 
ผู้ออกใบแสดงสิทธิมีสิทธิปฏิเสธคำขอไถ่ถอนของผู้ถือใบแสดงสิทธิได้
		5.2.2  ค่าธรรมเนียมที่เกิดขึ้นจากการส่งมอบ
		ผู้ออกใบแสดงสิทธิมีสิทธิเรียกเก็บค่าธรรมเนียมที่เกิดขึ้นจากการส่งมอบเงินสดจากผู้ถือใบแสดงสิทธิที่ขอไถ่ถอนได้

6.  ข้อกำหนดและเงื่อนไขในการเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศออกจากตลาดหลักทรัพย์ไทยและการยกเลิกใบแสดงสิทธิ
	6.1 การเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศออกจากตลาดหลักทรัพย์ไทย
กรณีที่ผู้ออกใบแสดงสิทธิประสงค์จะขอเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศออกจากตลาดหลักทรัพย์ไทย ผู้ออกใบแสดงสิทธิจะดำเนินการดังต่อไปนี้
	6.1.1  แจ้งการขอเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศต่อตลาดหลักทรัพย์ไทย ภายในวันที่ผู้ออกใบแสดงสิทธิกำหนด
	6.1.2  จัดให้มีกลไกรองรับการขายหรือขายคืนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศของผู้ถือใบแสดงสิทธิ ซึ่งมีระยะเวลาไม่น้อยกว่า 3 (สาม) เดือนก่อนวันที่มีผลเป็นการเพิกถอน และไม่น้อยกว่า 1 (หนึ่ง) เดือนนับตั้งแต่วันที่มีผลเป็นการเพิกถอน หรือจนกว่าผู้ออกใบแสดงสิทธิได้ดำเนินการซื้อคืนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศดังกล่าวออกจากตลาดหลักทรัพย์ไทยทั้งหมด หรือแนวทางอื่นใดที่ได้รับความเห็นชอบจากตลาดหลักทรัพย์ไทย
	6.1.3  จัดส่งสารสนเทศที่ระบุข้อมูลเกี่ยวกับแนวทางดูแลผู้ถือใบแสดงสิทธิที่ซื้อขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่เหมาะสม (Reasonable Exit) ให้แก่ผู้ถือใบแสดงสิทธิได้รับทราบเป็นการล่วงหน้าไม่น้อยกว่า 3 เดือนก่อนวันที่มีผลเป็นการเพิกถอน
ทั้งนี้ การเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศออกจากตลาดหลักทรัพย์ไทย จะเป็นไปตามหลักเกณฑ์ที่กำหนดโดยตลาดหลักทรัพย์ไทย ที่มีผลใช้บังคับในขณะที่มีการดำเนินการเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศออกจากตลาดหลักทรัพย์ไทย
	 6.2 การยกเลิกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
[bookmark: _Hlk146741434]เมื่อมีเหตุการณ์พิเศษตามข้อ 7.1 ของข้อกำหนดสิทธิฉบับนี้ หรือเหตุการณ์ที่เป็นเหตุให้ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศอาจถูกเพิกถอนจากการเป็นหลักทรัพย์จดทะเบียนตามที่กำหนดในข้อบังคับตลาดหลักทรัพย์แห่งประเทศไทย เรื่อง การรับ การเปิดเผยสารสนเทศ และการเพิกถอนตราสารแสดงสิทธิในหลักทรัพย์ต่างประเทศ พ.ศ. 2564 ลงวันที่ 23 กรกฎาคม 2564 (รวมทั้งที่มีการแก้ไขเพิ่มเติม) และตลาดหลักทรัพย์ไทยได้เพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศแล้ว ให้ถือว่าใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ดังกล่าวได้ถูกยกเลิก และข้อกำหนดสิทธิฉบับนี้สิ้นสุดลงเฉพาะในส่วนของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่ถูกเพิกถอนนั้น
ในกรณีที่มีเหตุการณ์พิเศษตามข้อ 7.1 ของข้อกำหนดสิทธิฉบับนี้ หรือมีเหตุในการเพิกถอน ผู้ออกใบแสดงสิทธิจะจัดให้ผู้ถือใบแสดงสิทธิสามารถขาย หรือไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศได้ เป็นระยะเวลาไม่น้อยกว่า 3 (สาม) เดือนก่อนวันที่มีผลเป็นการเพิกถอน และไม่น้อยกว่า 1 (หนึ่ง) เดือนนับตั้งแต่วันที่มีผลเป็นการเพิกถอน หรือจนกว่าผู้ออกใบแสดงสิทธิได้ดำเนินการซื้อคืนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ดังกล่าวออกจากตลาดหลักทรัพย์ไทยทั้งหมด หรือแนวทางอื่นใดที่ได้รับความเห็นชอบจากตลาดหลักทรัพย์ไทย

7. 	การดำเนินการของผู้ออกใบแสดงสิทธิในกรณีที่ผู้ออกหลักทรัพย์ต่างประเทศ หรือหลักทรัพย์ต่างประเทศ มีการเปลี่ยนแปลงอย่างมีนัยสำคัญ
[bookmark: _Hlk90207967]7.1	  ในกรณีที่ผู้ออกหลักทรัพย์ต่างประเทศ หรือหลักทรัพย์ต่างประเทศ มีการเปลี่ยนแปลงอย่างมีนัยสำคัญ หรือมีเหตุการณ์ที่เป็นเหตุในการเพิกถอน ตามที่กำหนดในข้อบังคับตลาดหลักทรัพย์แห่งประเทศไทย เรื่อง การรับ การเปิดเผยสารสนเทศ และการเพิกถอนตราสารแสดงสิทธิในหลักทรัพย์ต่างประเทศ พ.ศ. 2564 ลงวันที่ 23 กรกฎาคม 2564 (รวมทั้งที่มีการแก้ไขเพิ่มเติม) (ต่อไปจะเรียกว่า “เหตุการณ์พิเศษ (Extraordinary Event)”) เกิดขึ้น ผู้ออกใบแสดงสิทธิอาจร้องขอให้ตลาดหลักทรัพย์ไทยพิจารณาเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ได้ โดยผู้ออกใบแสดงสิทธิที่ประสงค์จะขอเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศจากการเป็นหลักทรัพย์จดทะเบียน 
จะดำเนินการตามขั้นตอนที่ระบุในข้อบังคับตลาดหลักทรัพย์ไทยดังกล่าว 
	ทั้งนี้ เหตุการณ์พิเศษแต่ละเหตุการณ์นั้น ได้แก่ 
(1) มีการควบรวมกิจการ (Merger Event) เกิดขึ้น หรือ
(2) เกิดการที่ทรัพย์สินตกเป็นของรัฐ (Nationalization) ขึ้น หรือ
(3) มีการล้มละลาย (Insolvency) เกิดขึ้น หรือ
(4) มีการเพิกถอนหลักทรัพย์ต่างประเทศจากการเป็นหลักทรัพย์จดทะเบียนในตลาดหลักทรัพย์ต่างประเทศ (De-listing) เกิดขึ้น หรือ 
(5) เกิดกรณีที่มูลค่าการซื้อขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศต่อวัน เฉลี่ยย้อนหลัง 3 (สาม) เดือน น้อยกว่าจำนวนที่กำหนดในเอกสารแนบท้ายข้อกำหนดสิทธิที่เกี่ยวข้อง หรือ
(6) เกิดกรณีที่มีมูลค่าใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ตามราคาตลาด (Market Capitalization) เฉลี่ยย้อนหลัง 3 (สาม) เดือน ต่ำกว่าจำนวนที่กำหนดในเอกสารแนบท้ายข้อกำหนดสิทธิที่เกี่ยวข้อง หรือ
(7) เกิดกรณีที่จำนวนผู้ถือตราสารน้อยกว่าจำนวนที่กำหนดในเอกสารแนบท้ายข้อกำหนดสิทธิที่เกี่ยวข้อง 
นอกจากเหตุการณ์พิเศษตามข้อ (ก) ถึงข้อ (ช) ข้างต้น ซึ่งเป็นเหตุให้ผู้ออกตราสารอาจดำเนินการขอเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศแล้ว ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศอาจถูกตลาดหลักทรัพย์ไทยทำการเพิกถอนได้ โดยเป็นไปตามหลักเกณฑ์และกฎระเบียบของตลาดหลักทรัพย์ไทย ว่าด้วยข้อบังคับตลาดหลักทรัพย์แห่งประเทศไทย เรื่อง การรับ การเปิดเผยสารสนเทศ และการเพิกถอนตราสารแสดงสิทธิในหลักทรัพย์ต่างประเทศ พ.ศ. 2564 ลงวันที่ 23 กรกฎาคม 2564 (รวมทั้งที่มีการแก้ไขเพิ่มเติม)
อนึ่ง ในกรณีที่ผู้ออกใบแสดงสิทธิดำเนินการขอเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศตามเหตุการณ์พิเศษข้อ (ก) ถึงข้อ (ช)  ผู้ออกใบแสดงสิทธิสามารถดำเนินการได้โดยไม่ต้องเรียกประชุมผู้ถือใบแสดงสิทธิ  อย่างไรก็ตาม หากเป็นกรณีที่ผู้ออกใบแสดงสิทธิดำเนินการขอเพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ เมื่อเกิดเหตุการณ์พิเศษอื่นใดที่นอกเหนือจากข้อ (ก) ถึงข้อ (ช)  ผู้ออกใบแสดงสิทธิจะต้องเรียกประชุมผู้ถือใบแสดงสิทธิและจะต้องได้รับมติเห็นชอบด้วยคะแนนเสียงข้างมากของจำนวนเสียงทั้งหมดของผู้ถือใบแสดงสิทธิที่มาประชุมและออกเสียงลงคะแนน
เมื่อตลาดหลักทรัพย์ไทยได้เพิกถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศแล้ว ให้ถือว่าใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศดังกล่าวได้ถูกยกเลิก และข้อกำหนดสิทธิฉบับนี้สิ้นสุดลงเฉพาะในส่วนของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่ถูกเพิกถอนนั้น
	7.2	คำนิยามศัพท์ที่เกี่ยวกับข้อ 7.1
	เพื่อประโยชน์แห่งข้อ 7.1 ของข้อกำหนดสิทธิฉบับนี้ ให้คำต่างๆ ดังต่อไปนี้ มีความหมายตามที่ระบุไว้ดังนี้
“การที่ทรัพย์สินตกเป็นของรัฐ” (Nationalisation) หมายถึง การที่หลักทรัพย์ต่างประเทศทั้งหมดของผู้ออกหลักทรัพย์ต่างประเทศ หรือทรัพย์สินทั้งหมดหรือบางส่วนที่สำคัญของผู้ออกหลักทรัพย์ต่างประเทศต้องตกเป็นของรัฐบาล ถูกเวนคืน หรือต้องโอนให้แก่หน่วยงานราชการ หน่วยงานที่มีอำนาจเกี่ยวข้อง นิติบุคคล หรือองค์กรอื่นใดของรัฐ
“การล้มละลาย” (Insolvency) หมายถึง การที่ผู้ออกหลักทรัพย์ต่างประเทศดำเนินการชำระบัญชีเพื่อเลิกกิจการเป็นบุคคลล้มละลาย เป็นบุคคลผู้มีหนี้สินล้นพ้นตัว เลิกกิจการ ยุติกิจการ หรือดำเนินการใดๆ ในทำนองเดียวกันนั้น ไม่ว่าโดยสมัครใจหรือไม่ก็ตาม ซึ่งการดำเนินการดังกล่าวมีผลให้ (ก) ผู้ออกหลักทรัพย์ต่างประเทศต้องส่งมอบหลักทรัพย์ต่างประเทศทั้งหมดให้แก่เจ้าพนักงานพิทักษ์ทรัพย์ ผู้ทำแผน ผู้บริหารแผน หรือเจ้าพนักงานที่เกี่ยวข้องตามกฎหมายล้มละลาย (แล้วแต่กรณี) หรือ (ข) บุคคลที่ถือหลักทรัพย์ต่างประเทศของผู้ออกหลักทรัพย์ต่างประเทศดังกล่าวจะไม่สามารถส่งมอบหลักทรัพย์ต่างประเทศของตนให้แก่บุคคลอื่นได้ตามกฎหมาย
“การเพิกถอนหลักทรัพย์ต่างประเทศจากการเป็นหลักทรัพย์จดทะเบียน” (De-listing) หมายถึง การที่ตลาดหลักทรัพย์ต่างประเทศมีประกาศตามกฎของตลาดหลักทรัพย์ให้หลักทรัพย์ต่างประเทศต้องหรือจะต้องถูกเพิกถอนจากการเป็นหลักทรัพย์จดทะเบียน ยุติการซื้อขาย หรือยุติการเสนอราคาซื้อขายหลักทรัพย์ต่างประเทศใดๆ ในตลาดหลักทรัพย์ดังกล่าว ไม่ว่าด้วยเหตุประการใดๆ (นอกเหนือจากเหตุแห่งการควบรวมกิจการ หรือการทำคำขอเสนอซื้อ) และไม่ได้รับอนุญาตให้เป็นหลักทรัพย์จดทะเบียน 
ซื้อขาย หรือเสนอราคาซื้อขายหลักทรัพย์ต่างประเทศดังกล่าวอีกทันทีในตลาดหลักทรัพย์หรือระบบการกำหนดราคาหลักทรัพย์ในตลาดหลักทรัพย์ต่างประเทศ
“วันควบรวมกิจการ” (Merger Date) ในความหมายที่เกี่ยวกับเหตุแห่งการควบรวมกิจการ หมายถึง วันที่เหตุแห่งการควบรวมกิจการมีผล หรือในกรณีที่ไม่สามารถกำหนดวันมีผลของการควบรวมกิจการตามบทบัญญัติของกฎหมายที่บังคับใช้ได้ ให้วันควบรวมกิจการ หมายถึง วันอื่นใดตามที่ผู้ออกตราสารกำหนด
“เหตุแห่งการควบรวมกิจการ” (Merger Event) ในส่วนที่เกี่ยวกับหลักทรัพย์ต่างประเทศที่เกี่ยวข้องใดๆ หมายถึง 
(ก)  การเปลี่ยนแปลงประเภทของหลักทรัพย์ต่างประเทศ หรือการเปลี่ยนแปลงใดๆ เกี่ยวกับหลักทรัพย์ต่างประเทศ ที่มีผลให้
ผู้ออกหลักทรัพย์ต่างประเทศต้องโอนหรือมีความผูกพันที่เพิกถอนไม่ได้ที่จะต้องส่งมอบหลักทรัพย์ต่างประเทศที่คงค้างทั้งจำนวนให้แก่บุคคลหรือนิติบุคคลอื่น 
(ข)  การรวมกิจการ การควบรวมกิจการ หรือการควบรวมกิจการเข้ากับนิติบุคคลหรือบุคคลอื่น หรือควบรวมกิจการมาเป็นนิติบุคคลใหม่ หรือการมีข้อผูกพันที่จะต้องแลกเปลี่ยนหุ้นของผู้ออกหลักทรัพย์ต่างประเทศกับหุ้นของนิติบุคคลหรือบุคคลอื่น (แต่ไม่รวมถึงการรวมกิจการ การควบกิจการ การควบรวมกิจการ หรือการมีข้อผูกพันที่จะต้องแลกเปลี่ยนหุ้นที่ผู้ออกหลักทรัพย์ต่างประเทศเป็นนิติบุคคลที่ยังดำรงอยู่ และไม่มีผลทำให้เกิดการเปลี่ยนแปลงประเภทหรือการเปลี่ยนแปลงใดๆ ในหลักทรัพย์ต่างประเทศที่คงค้างทั้งหมดดังกล่าว)
(ค)  การที่บุคคลหรือนิติบุคคลใดๆ ทำคำเสนอซื้อเพื่อครอบงำกิจการ คำขอเสนอซื้อกิจการ คำขอเสนอแลกเปลี่ยนหุ้นหรือ
คำขอและข้อเสนออื่นใดเพื่อซื้อหรือเข้าครอบครองหลักทรัพย์ต่างประเทศที่คงค้างทั้งหมดของผู้ออกหลักทรัพย์ต่างประเทศ ซึ่งมีผลให้ผู้ออกหลักทรัพย์ต่างประเทศต้องโอนหรือมีความผูกพันที่เพิกถอนไม่ได้ที่จะต้องส่งมอบหลักทรัพย์ต่างประเทศดังกล่าวที่คงค้างทั้งจำนวนให้แก่บุคคลหรือนิติบุคคลนั้น (ยกเว้นหลักทรัพย์ต่างประเทศที่บุคคลหรือนิติบุคคลดังกล่าวเป็นผู้ถือกรรมสิทธิ์หรือมีอำนาจควบคุมอยู่แล้ว) หรือ 
(ง)   การรวมกิจการ การควบกิจการ การควบรวมกิจการเข้ากับนิติบุคคลหรือบุคคลอื่น หรือควบรวมกิจการมาเป็นนิติบุคคลใหม่ หรือการมีข้อผูกพันที่จะต้องแลกเปลี่ยนหุ้นของผู้ออกหลักทรัพย์ต่างประเทศหรือบริษัทในเครือของผู้ออกหลักทรัพย์ต่างประเทศกับหุ้นของนิติบุคคลอื่น ในลักษณะที่ผู้ออกหลักทรัพย์ต่างประเทศเป็นนิติบุคคลที่ดำรงอยู่ และไม่มีผลทำให้เกิดการเปลี่ยนแปลงประเภทหรือการเปลี่ยนแปลงใดๆ ในหลักทรัพย์ต่างประเทศที่คงค้างทั้งหมด (โดยไม่รวมจำนวนหลักทรัพย์ต่างประเทศที่ถือโดยหรืออยู่ภายใต้การควบคุมของนิติบุคคลอื่นนั้น) แต่มีผลทำให้หลักทรัพย์ต่างประเทศที่คงค้างมีจำนวนน้อยกว่าร้อยละ 50 (ห้าสิบ) ของหลักทรัพย์ต่างประเทศคงค้างทั้งหมดทันทีหลังจากเกิดเหตุการณ์ดังกล่าว (ซึ่งเหตุการณ์นี้จะเรียกว่า “การควบรวมกิจการกลับ” (Reverse Merger))

[bookmark: g]8.	การดำเนินการของผู้ออกใบแสดงสิทธิในกรณีที่เกิดเหตุการณ์ที่ทำให้ไม่สามารถจัดให้มีหลักทรัพย์ต่างประเทศในจำนวนที่เพียงพอกับใบแสดงสิทธิที่จำหน่ายได้แล้วและยังไม่ได้ไถ่ถอน รวมทั้งข้อตกลงเกี่ยวกับการชดใช้ค่าเสียหายหรือมาตรการเยียวยาอื่นๆ ที่ผู้ถือใบแสดงสิทธิจะได้รับ  
กรณีที่ผู้ออกใบแสดงสิทธิไม่สามารถจัดให้มีหลักทรัพย์ต่างประเทศในจำนวนที่เพียงพอกับใบแสดงสิทธิที่จำหน่ายได้แล้วและยังไม่ได้ไถ่ถอน อาจเนื่องจากเหตุผิดนัดในการส่งมอบที่เกิดขึ้นในต่างประเทศ หรือเหตุอื่นๆ ผู้ออกใบแสดงสิทธิจะต้องรับผิดชอบดังนี้
1.1 ผู้ออกใบแสดงสิทธิมีหน้าที่จัดการให้มีจำนวนหลักทรัพย์ต่างประเทศไม่น้อยกว่าจำนวนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยจะต้องดำเนินการส่งคำสั่งซื้อหลักทรัพย์ต่างประเทศเพิ่มหรือส่งคำสั่งไถ่ถอนตราสารแสดงสิทธิในหลักทรัพย์ต่างประเทศให้แล้วเสร็จภายใน 1 (หนึ่ง) วันทำการ (“วันทำการ” ในข้อนี้หมายถึง วันที่ตลาดหลักทรัพย์ที่หลักทรัพย์ต่างประเทศจดทะเบียนและตลาดหลักทรัพย์ไทยเปิดทำการพร้อมกัน) นับตั้งแต่วันที่จำนวนหลักทรัพย์ต่างประเทศน้อยกว่าจำนวนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยผู้ออกใบแสดงสิทธิอาจซื้อหลักทรัพย์ต่างประเทศเพิ่มเติม หรือรับซื้อใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศคืนจาก
ผู้ถือใบแสดงสิทธิสำหรับส่วนที่เกินทั้งหมดแล้วทำการไถ่ถอนใบแสดงสิทธิดังกล่าว
1.2 กรณีที่ผู้ถือใบแสดงสิทธิไม่สามารถไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศเป็นเงินสดได้ ผู้ออกใบแสดงสิทธิจะจ่ายค่าเสียหายให้กับผู้ถือใบแสดงสิทธิในอัตราร้อยละ 7.5 (เจ็ดจุดห้า) ต่อปี ของมูลค่าการไถ่ถอนในส่วนที่ไม่สามารถไถ่ถอนได้ นับตั้งแต่วันที่ผู้ออกใบแสดงสิทธิผิดนัดการส่งมอบเงินสดจนถึงวันที่ผู้ออกใบแสดงสิทธิจัดหาเงินสดมาส่งมอบให้แก่ผู้ถือใบแสดงสิทธิจนครบทั้งจำนวน

9.  ค่าธรรมเนียมและค่าใช้จ่ายต่างๆ ที่เรียกเก็บจากผู้ถือใบแสดงสิทธิ
ผู้ออกใบแสดงสิทธิมีสิทธิเรียกเก็บค่าธรรมเนียมจากผู้ถือใบแสดงสิทธิรวมถึงค่าใช้จ่ายต่างๆ (ถ้ามี) ได้ โดยรายละเอียดให้เป็นไปตามแบบแสดงรายการข้อมูล หนังสือชี้ชวน และเอกสารแนบท้ายข้อกำหนดสิทธิที่เกี่ยวข้อง




10.	 มาตรการคุ้มครองผู้ถือใบแสดงสิทธิในกรณีที่ผู้ออกใบแสดงสิทธิไม่สามารถกระจายการถือใบแสดงสิทธิในผลประโยชน์ที่
      เกิดจากหลักทรัพย์อ้างอิงที่เป็นหลักทรัพย์ต่างประเทศได้ตามหลักเกณฑ์ของตลาดหลักทรัพย์ไทย
ในกรณีที่ผู้ออกใบแสดงสิทธิไม่สามารถกระจายการถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศได้ตามหลักเกณฑ์ของตลาดหลักทรัพย์ไทย ผู้ออกใบแสดงสิทธิจะดำเนินการดังนี้
10.1 ผู้ออกใบแสดงสิทธิจะจัดให้มีการรับซื้อคืนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศสำหรับผู้ถือใบแสดงสิทธิทุกรายที่ได้แจ้งความประสงค์ โดยผู้ออกใบแสดงสิทธิอาจจะดำเนินการขายหลักทรัพย์อ้างอิงที่เป็นหลักทรัพย์ต่างประเทศนั้นตามราคาในตลาดหลักทรัพย์ต่างประเทศ ซึ่งอาจไม่ใช่ราคาที่ดีที่สุด ณ ขณะนั้น หรืออาจคำนวณราคารับซื้อคืนโดยเทียบเคียงราคาปิดตามราคาในตลาดหลักทรัพย์ต่างประเทศของหลักทรัพย์อ้างอิงที่เป็นหลักทรัพย์ต่างประเทศนั้น ทั้งนี้ ให้เป็นไปตามดุลพินิจของผู้ออกใบแสดงสิทธิ สำหรับผู้ถือใบแสดงสิทธิที่ได้แจ้งความประสงค์ในกรณีนี้จะได้รับชำระเป็นเงินสดในรูปของสกุลเงินบาท ซึ่งคำนวณโดยใช้ข้อมูลอัตราแลกเปลี่ยนเงินตราต่างประเทศของธนาคารพาณิชย์ตามที่ผู้ออกใบแสดงสิทธิเห็นสมควร หักด้วยค่าใช้จ่ายในการดำเนินการที่เกี่ยวข้อง โดยผู้ออกใบแสดงสิทธิจะเปิดเผยรายละเอียดที่เกี่ยวข้องผ่านช่องทางที่ตลาดหลักทรัพย์ไทยกำหนด
10.2 ผู้ออกใบแสดงสิทธิจะจัดให้มีช่องทางในการไถ่ถอนสำหรับผู้ถือใบแสดงสิทธิที่ประสงค์จะขอไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ทั้งนี้ เป็นไปตามวิธีการที่กำหนดในข้อ 5. ในข้อกำหนดสิทธินี้ โดยผู้ออกใบแสดงสิทธิจะเปิดเผยรายละเอียดที่เกี่ยวข้องผ่านช่องทางที่ตลาดหลักทรัพย์ไทยกำหนด
10.3 ผู้ออกใบแสดงสิทธิจะจัดให้มีผู้ดูแลสภาพคล่องไปจนกว่าผู้ออกใบแสดงสิทธิจะสามารถกระจายการถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศได้ครบถ้วนตามหลักเกณฑ์ของตลาดหลักทรัพย์ไทย โดยตลอดช่วงระยะเวลาดังกล่าวผู้ออกใบแสดงสิทธิจะจัดให้มีการเปิดเผยผลการปฏิบัติงานของผู้ดูแลสภาพคล่องเป็นรายเดือนภายใน 3 วันทำการ นับแต่วันสุดท้ายของแต่ละเดือนผ่านช่องทางที่ตลาดหลักทรัพย์ไทยกำหนดด้วย ทั้งนี้ รายละเอียดวิธีการดูแลสภาพคล่องให้เป็นไปตามที่กำหนดในหัวข้อที่เกี่ยวข้องในข้อกำหนดสิทธิฉบับนี้

11.  การแก้ไขเปลี่ยนแปลงข้อกำหนดสิทธิ	 
การแก้ไขเปลี่ยนแปลงข้อกำหนดสิทธิจะกระทำได้ต่อเมื่อได้รับความเห็นชอบจากทั้งผู้ออกใบแสดงสิทธิและที่ประชุมผู้ถือใบแสดงสิทธิ โดยผู้ออกใบแสดงสิทธิต้องระบุในหนังสือนัดประชุมอย่างชัดเจนถึงสาเหตุของการแก้ไขเปลี่ยนแปลงข้อกำหนดสิทธิ และผลกระทบที่เกิดขึ้นหรืออาจเกิดขึ้นกับผู้ถือใบแสดงสิทธิ แต่ทั้งนี้ ความที่กล่าวมาไม่ให้ใช้บังคับ ถ้าเป็นกรณีการเปลี่ยนแปลงข้อกำหนดสิทธิที่เป็นประโยชน์ต่อผู้ถือใบแสดงสิทธิอย่างชัดแจ้ง หรือไม่ทำให้สิทธิประโยชน์ของผู้ถือใบแสดงสิทธิด้อยลง หรือการแก้ไขข้อผิดพลาดที่เห็นได้โดยชัดแจ้ง หรือการแก้ไขเพื่อให้เป็นไปตามที่กฎหมายหรือกฎเกณฑ์ที่เกี่ยวข้อง ผู้ออกใบแสดงสิทธิมีอำนาจดำเนินการได้โดยไม่ต้องขอความยินยอมจากที่ประชุมผู้ถือใบแสดงสิทธิ โดยไม่ถือเป็นการแก้ไขเปลี่ยนแปลงข้อกำหนดสิทธิ ทั้งนี้ การแก้ไขเปลี่ยนแปลงข้อกำหนดสิทธิต้องไม่เป็นการขัดแย้งกับข้อกำหนดตามประกาศว่าด้วยการเสนอขายตราสารแสดงสิทธิในหลักทรัพย์ต่างประเทศ  
	ในการแก้ไขเปลี่ยนแปลงข้อกำหนดสิทธิที่ต้องได้รับความเห็นชอบจากที่ประชุมผู้ถือใบแสดงสิทธิ ผู้ออกใบแสดงสิทธิต้องแจ้งการแก้ไขเพิ่มเติมข้อกำหนดสิทธิดังกล่าวต่อสำนักงาน ก.ล.ต. และเปิดเผยผ่านระบบการเปิดเผยสารสนเทศของตลาดหลักทรัพย์ไทย ตามหลักเกณฑ์ที่ตลาดหลักทรัพย์ไทย กำหนด และผู้ออกใบแสดงสิทธิจะต้องส่งสรุปสาระสำคัญของข้อกำหนดสิทธิที่แก้ไขเพิ่มเติมให้แก่ผู้ถือใบแสดงสิทธิภายใน 7 (เจ็ด) วันทำการของตลาดหลักทรัพย์ไทย นับแต่วันที่ได้รับการร้องขอเป็นลายลักษณ์อักษรจากผู้ถือใบแสดงสิทธิ
[bookmark: _Hlk148535332][bookmark: _Hlk148609057]	อนึ่ง ในกรณีที่ผู้ออกใบแสดงสิทธิมีความประสงค์ที่จะเปลี่ยนแปลงตัวแทนในการเก็บรักษาหลักทรัพย์ต่างประเทศ โดยผู้ออกใบแสดงสิทธิพิจารณาแล้วเห็นว่าการเปลี่ยนแปลงนั้นเป็นประโยชน์ต่อผู้ถือใบแสดงสิทธิ หรือไม่ทำให้สิทธิประโยชน์ของผู้ถือใบแสดงสิทธิด้อยลง รวมถึงเป็นไปตามหลักเกณฑ์ และวิธีการที่หน่วยงานกำกับดูแล หรือหน่วยงานอื่นที่เกี่ยวข้องกำหนด และเป็นไปตามหลักเกณฑ์การคัดเลือกตัวแทนในการเก็บรักษาหลักทรัพย์ต่างประเทศของผู้ออกใบแสดงสิทธิ ที่ระบุในข้อ 2.6 ของข้อกำหนดสิทธิ ผู้ออกใบแสดงสิทธิสามารถดำเนินการดังกล่าวได้โดยไม่ต้องได้รับความเห็นชอบจากที่ประชุมผู้ถือใบแสดงสิทธิ แต่ผู้ออกใบแสดงสิทธิจะแจ้งการแก้ไขเพิ่มเติมข้อกำหนดสิทธิดังกล่าวต่อสำนักงาน ก.ล.ต. และเปิดเผยผ่านระบบการเปิดเผยสารสนเทศของตลาดหลักทรัพย์ไทยโดยไม่ชักช้า ตามหลักเกณฑ์ และวิธีการที่หน่วยงานกำกับดูแลกำหนด

12.  คำบอกกล่าว  
คำบอกกล่าวและหนังสือโต้ตอบที่กระทำขึ้นภายใต้ข้อกำหนดในข้อกำหนดสิทธิฉบับนี้จะต้อง (ก) ทำเป็นลายลักษณ์อักษร  และ (ข) ส่งถึงผู้ออกใบแสดงสิทธิหรือผู้ถือใบแสดงสิทธิโดยทางโทรสาร หรือทางไปรษณีย์อิเล็กทรอนิกส์ (E-mail) หรือทางบริการส่งพัสดุไปรษณียภัณฑ์หรือ ไปรษณีย์ลงทะเบียน ไปรษณีย์แบบชำระค่าไปรษณียากรล่วงหน้า ไปรษณีย์ตอบรับ หรือการสื่อสารอื่นใดที่มีลักษณะเทียบเคียงกันกับที่กล่าวข้างต้น หรือส่งตรงถึงผู้ถือใบแสดงสิทธิ โดยส่งไปตามที่อยู่ที่ปรากฏในสมุดทะเบียนผู้ถือใบแสดงสิทธิ หรือที่อยู่ไปรษณีย์อิเล็กทรอนิกส์ (E-mail) ที่ผู้ถือใบแสดงสิทธิ ได้แจ้งเป็นลายลักษณ์อักษรแก่ผู้ออกใบแสดงสิทธิ หรือที่อยู่อื่นใดตามที่จะได้รับแจ้งเป็นลายลักษณ์อักษรตามวิธีการในข้อนี้ 
คำบอกกล่าวและหนังสือโต้ตอบที่ผู้ออกใบแสดงสิทธิส่งให้ผู้ถือใบแสดงสิทธิ ถือว่ามีผลสมบูรณ์เมื่อได้ส่งออกแล้ว
คำบอกกล่าวและหนังสือโต้ตอบที่ผู้ถือใบแสดงสิทธิส่งให้ผู้ออกใบแสดงสิทธิ จะมีผลสมบูรณ์เมื่อ (ก) หากส่งทางโทรสารจะมีผลบังคับเมื่อได้รับในรูปแบบที่อ่านได้  หรือ (ข) หากส่งทางไปรษณีย์อีเล็กทรอนิกส์ (E-mail) จะมีผลบังคับเมื่อคำบอกกล่าวและหนังสือโต้ตอบนั้นได้เข้าสู่ระบบฐานข้อมูลที่อยู่นอกเหนือการควบคุมของผู้ส่งแล้ว หรือ (ค) หากส่งทางบริการส่งพัสดุไปรษณียภัณฑ์ ไปรษณีย์ลงทะเบียน ไปรษณีย์แบบชำระค่าไปรษณียากรล่วงหน้า หรือไปรษณีย์ตอบรับ ให้ถือว่ามีผลบังคับเมื่อผู้รับได้รับเอกสารถูกต้อง หรือ (ง) หากส่งโดยผู้ถือใบแสดงสิทธินำไปส่งเอง ให้ถือว่ามีผลเมื่อผู้รับได้รับเอกสารถูกต้อง
	
กรณีคำบอกกล่าวและหนังสือโต้ตอบที่ส่งถึงผู้ออกตราสาร ให้ส่งไปที่
	บริษัทหลักทรัพย์ บัวหลวง จำกัด (มหาชน)
	ที่อยู่	191 อาคารสีลมคอมเพล็กซ์ ชั้น 29  ถนนสีลม แขวงสีลม เขตบางรัก กรุงเทพมหานคร 10500
	โทรสาร	02 618 1995
	ผู้รับ	ฝ่ายหลักทรัพย์ต่างประเทศ
	ไปรษณีย์อิเล็กทรอนิกส์ globalinvest@bualuang.co.th

13.  ข้อสัญญาที่เป็นโมฆะไม่กระทบข้อสัญญาที่สมบูรณ์
ถ้า (ก) ข้อกำหนดหรือข้อความใดๆ ในข้อกำหนดสิทธินี้ หรือเอกสารที่เกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่เกี่ยวข้องกับข้อกำหนดสิทธินี้  หรือ (ข) เอกสารที่ข้อกำหนดสิทธินี้อ้างถึงฉบับใด กลายเป็นโมฆะ ไม่ชอบด้วยกฎหมาย ไม่สมบูรณ์ หรือใช้บังคับมิได้ในประการใดๆ ตามกฎหมาย ให้ข้อความอื่นๆ ที่เหลืออยู่ในข้อกำหนดสิทธินี้ (รวมถึงหรือเอกสารที่เกี่ยวกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศที่เกี่ยวข้องกับข้อกำหนดสิทธินี้ หรือเอกสารที่ข้อกำหนดสิทธินี้อ้างถึงฉบับใด) ยังคงชอบด้วยกฎหมาย สมบูรณ์ และใช้บังคับได้ตามกฎหมายและไม่เสื่อมเสียไปเพราะความเป็นโมฆะ ไม่ชอบด้วยกฎหมาย ความไม่สมบูรณ์ หรือการใช้บังคับมิได้ของข้อความหรือเอกสารดังกล่าวนั้น หรือ (ค) หากมีข้อความใด ๆ ในข้อกำหนดสิทธิฉบับนี้ ขัดหรือแย้งกับกฎหมายหรือประกาศใด ๆ ที่มีผลใช้บังคับตามกฎหมายกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ให้ใช้ข้อตกลงตามกฎหมายหรือประกาศดังกล่าวบังคับกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศแทนข้อความของข้อกำหนดสิทธิฉบับนี้
14.  ผลใช้บังคับ และกฎหมายที่ใช้บังคับ
ข้อกำหนดสิทธินี้จะมีผลใช้บังคับในวันที่ออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ 
ความล่าช้าของผู้ออกใบแสดงสิทธิในการบังคับใช้สิทธิใดๆ ตามข้อกำหนดสิทธิฉบับนี้ หรือการใช้สิทธิเพียงครั้งเดียวหรือเพียงบางส่วน ไม่ถือว่าเป็นการสละสิทธิหรือตัดสิทธิของผู้ออกใบแสดงสิทธิที่จะบังคับใช้สิทธิใดๆ ตามข้อกำหนดสิทธิฉบับนี้ และในกรณีที่ผู้ออกใบแสดงสิทธิได้ผ่อนผันการปฏิบัติตามข้อกำหนดสิทธิฉบับนี้ให้แก่ผู้ถือใบแสดงสิทธิ หรือละเว้นการใช้สิทธิในคราวใด ให้ถือว่าการผ่อนผันหรือการละเว้นดังกล่าวเป็นการผ่อนผันหรือการละเว้นเฉพาะคราวเท่านั้น
ทั้งนี้ ข้อกำหนดสิทธิฉบับนี้ ให้อยู่ภายใต้บังคับและการตีความตามกฎหมายแห่งราชอาณาจักรไทย และศาลในประเทศไทยเป็นศาลที่มีเขตอำนาจในการวินิจฉัยชี้ขาดข้อพิพาทที่เกิดจากหรือเกี่ยวข้องกับตราสารแสดงสิทธิในหลักทรัพย์ต่างประเทศนี้

               ชื่อ                         ตําแหน่ง                                                  ลายมือชื่อ

 นายพิเชษฐ สิทธิอำนวย	ประธานเจ้าหน้าที่บริหาร
                          	และกรรมการผู้อำนวยการ

        ผู้รับมอบอํานาจ
               ชื่อ                         ตําแหน่ง                                                  ลายมือชื่อ

  นายอรรถนันต์ ปิยเศรษฐ์	ผู้อำนวยการอาวุโส
	ฝ่ายหลักทรัพย์ต่างประเทศ	    











[bookmark: _Hlk96612967]
เอกสารแนบท้ายข้อกำหนดสิทธิ
ข้อกำหนดเพิ่มเติม สำหรับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
[bookmark: _Hlk196129755]ที่มีหลักทรัพย์อ้างอิงเป็นหน่วยของโครงการจัดการลงทุนต่างประเทศ ประเภทอีทีเอฟ ของ โครงการจัดการลงทุนต่างประเทศ 
CSOP KOSPI 200 ETF (3121) ออกโดย บริษัทหลักทรัพย์ บัวหลวง จำกัด (มหาชน) 
(เลขอ้างอิง KOREA01) ซึ่งเป็นหลักทรัพย์ที่จดทะเบียนในตลาดหลักทรัพย์ฮ่องกง ประเทศฮ่องกง

	เอกสารแนบท้ายข้อกำหนดสิทธิฉบับนี้ เป็นข้อกำหนดเพิ่มเติมที่ใช้สำหรับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ และกำหนดรายละเอียดของค่าธรรมเนียมต่างๆ ที่บริษัทหลักทรัพย์ บัวหลวง จำกัด (มหาชน) ในฐานะผู้ออกหลักทรัพย์ที่มีหลักทรัพย์อ้างอิงเป็นหน่วยของโครงการจัดการลงทุนต่างประเทศ ประเภทอีทีเอฟ ของ
โครงการจัดการลงทุนต่างประเทศ CSOP KOSPI 200 ETF ซึ่งเป็นหลักทรัพย์ที่จดทะเบียนในตลาดหลักทรัพย์ฮ่องกง ประเทศฮ่องกง (ต่อไปจะเรียกว่า “หลักทรัพย์ต่างประเทศ”) มีสิทธิเรียกเก็บจากผู้ถือใบแสดงสิทธิได้ รวมทั้งกำหนดรายละเอียดเกี่ยวกับการส่งมอบสิทธิประโยชน์ให้ผู้ถือใบแสดงสิทธิ ขั้นตอนการไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ และรายละเอียดอื่นๆ ที่เกี่ยวข้องกับใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยข้อกำหนดเพิ่มเติมฉบับนี้จะต้องอ่านประกอบกับข้อกำหนดสิทธิ และให้ถือว่าข้อกำหนดเพิ่มเติมฉบับนี้เป็นส่วนหนึ่งของข้อกำหนดสิทธิ ซึ่งใช้บังคับกับผู้ออกใบแสดงสิทธิและผู้ถือใบแสดงสิทธิที่ระบุไว้ในข้อกำหนดเพิ่มเติมฉบับนี้
ผู้ออกใบแสดงสิทธิ			:     บริษัทหลักทรัพย์ บัวหลวง จำกัด (มหาชน)
	ชื่อของใบแสดงสิทธิ			:     ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์   
 ต่างประเทศ ที่มีหลักทรัพย์อ้างอิงเป็นหน่วยของโครงการจัดการลงทุนต่างประเทศ 
 ประเภทอีทีเอฟ ของ โครงการจัดการลงทุนต่างประเทศ CSOP KOSPI 200 ETF   
 (3121) ออกโดยบริษัทหลักทรัพย์ บัวหลวง จำกัด (มหาชน) (เลขอ้างอิง KOREA01)
	จำนวนที่เสนอขาย 			:     [.] หน่วย ([.] ล้านหน่วย)
	ราคาเสนอขายต่อหน่วย		:     เป็นไปตามกลไกตลาดในเวลาที่เสนอขาย
	มูลค่ารวมที่เสนอขาย		:     [.] บาท ([.] ล้านบาท)
[bookmark: _Hlk96675347]	อัตราอ้างอิงของใบแสดงสิทธิ		:     อัตราส่วน 1 หลักทรัพย์อ้างอิง : [.] DR 
                                                     ทั้งนี้ อาจมีการปรับเปลี่ยนได้ตามที่ระบุไว้ในส่วนที่ 3 ข้อที่ 8 ของข้อกำหนดเพิ่มเติม
	วันเริ่มมีผลใช้บังคับของข้อกำหนดสิทธิ  :     [.] 2569
วันออกใบแสดงสิทธิ                        :    เสนอขายในระบบ Direct Listing ตั้งแต่วันที่ [.] 2569
หลักทรัพย์อ้างอิง			:     หน่วยของโครงการจัดการลงทุนต่างประเทศ ประเภทอีทีเอฟ ของ โครงการจัดการลงทุน
   				      ต่างประเทศ CSOP KOSPI 200 ETF (3121) ซึ่งซื้อขายในสกุลเงินดอลลาร์ฮ่องกง
	การจดทะเบียน			:     ใบแสดงสิทธิที่เสนอขายในครั้งนี้จะนำเข้าจดทะเบียนในตลาดหลักทรัพย์แห่ง
                                                     ประเทศไทย
[bookmark: _Hlk96675407]	ตัวแทนในการเก็บรักษา		:     ธนาคารกรุงเทพ จำกัด (มหาชน) และ/หรือ บุคคลใดซึ่งผู้ออกใบแสดงสิทธิกำหนดให้เป็น
	หลักทรัพย์ต่างประเทศ 		      ตัวแทนในการเก็บรักษา
นายทะเบียนใบแสดงสิทธิ		:     บริษัท ศูนย์รับฝากหลักทรัพย์ (ประเทศไทย) จำกัด
ผู้ดูแลสภาพคล่อง			:     บริษัทหลักทรัพย์ บัวหลวง จำกัด (มหาชน)
ส่วนที่ 1
ค่าธรรมเนียมที่เรียกเก็บจากผู้ถือใบแสดงสิทธิ
1.	ค่าธรรมเนียมการไถ่ถอนใบแสดงสิทธิ ไม่เกินร้อยละ 5 (ห้า) ของมูลค่าไถ่ถอน โดยมีจำนวนขั้นต่ำที่ 5,000 (ห้าพัน) บาท 
2.	ค่าธรรมเนียมการส่งมอบเงินปันผลให้ผู้ถือใบแสดงสิทธิ ไม่เกินร้อยละ 5 (ห้า) ของจำนวนเงินปันผลที่ผู้ถือใบแสดงสิทธิมีสิทธิที่จะได้รับตามสัดส่วนของการถือใบแสดงสิทธิ ทั้งนี้ ผู้ถือใบแสดงสิทธิเป็นผู้รับภาระค่าใช้จ่ายที่เกิดขึ้นจากการส่งมอบผลประโยชน์ให้แก่ผู้ถือใบแสดงสิทธิด้วย
3.	ผู้ออกใบแสดงสิทธิขอสงวนสิทธิในการเปลี่ยนแปลงค่าธรรมเนียมตามข้อ 1. และ ข้อ 2. ได้โดยไม่ถือว่าเป็นการแก้ไขเพิ่มเติมข้อกำหนดสิทธิ โดยหากมีการเปลี่ยนแปลงค่าธรรมเนียมดังกล่าว ผู้ออกใบแสดงสิทธิจะดำเนินการในแต่ละกรณีดังต่อไปนี้
3.1 	กรณีปรับเพิ่มค่าธรรมเนียมไม่เกินร้อยละ 10 (สิบ) ของค่าธรรมเนียมเดิม ผู้ออกใบแสดงสิทธิจะประกาศให้ผู้ถือใบแสดงสิทธิทราบล่วงหน้าไม่น้อยกว่า 60 (หกสิบ) วัน ผ่านเว็บไซต์ของผู้ออกใบแสดงสิทธิ
3.2 	กรณีปรับเพิ่มค่าธรรมเนียมเกินร้อยละ 10 (สิบ) ของค่าธรรมเนียมเดิม ผู้ออกใบแสดงสิทธิจะจัดให้มีการประชุมผู้ถือใบแสดงสิทธิเพื่อขอมติจากผู้ถือใบแสดงสิทธิก่อนที่จะดำเนินการ
3.3 	ผู้ออกใบแสดงสิทธิจะจัดให้มีการประชุมผู้ถือใบแสดงสิทธิ เพื่อขอมติจากผู้ถือใบแสดงสิทธิ หากค่าธรรมเนียมสุดท้ายที่ปรับเพิ่มขึ้นตามข้อ 3.1 มีอัตราเกินกว่าร้อยละ 10 (สิบ) ของค่าธรรมเนียมเดิม 
 3.4 	กรณีลดค่าธรรมเนียม ผู้ออกใบแสดงสิทธิจะประกาศผ่านเว็บไซต์ของผู้ออกใบแสดงสิทธิ	
4. 	ค่าธรรมเนียมตามข้อ 1. และข้อ 2. ยังไม่รวมถึงผลต่างอัตราแลกเปลี่ยนที่อาจเกิดขึ้นระหว่างการดำเนินการ โดยผู้ถือใบแสดงสิทธิจะต้องเป็นผู้รับผิดชอบในส่วนดังกล่าว
5. 	ค่าธรรมเนียมที่ระบุในส่วนที่ 1 นี้ ยังไม่รวมภาษีมูลค่าเพิ่ม

ส่วนที่ 2
ค่าธรรมเนียมและค่าใช้จ่ายที่รวมอยู่ในราคาเสนอขายตราสาร ณ วันซื้อขายวันแรก
ค่าธรรมเนียมและค่าใช้จ่ายที่เกี่ยวข้องในการซื้อหลักทรัพย์ต่างประเทศ เช่น ค่าธรรมเนียมการซื้อขายหลักทรัพย์ต่างประเทศ ค่าธรรมเนียมการเก็บหุ้น ภาษีที่เกี่ยวข้อง ค่าธรรมเนียมต่างๆ ที่ตลาดหลักทรัพย์ต่างประเทศกำหนด เป็นต้น รวมถึงค่าใช้จ่ายในการดำเนินการของผู้ออกตราสาร และค่าใช้จ่ายอื่นๆ ตามที่เกิดขึ้นจริง ทั้งนี้ ไม่เกินร้อยละ 0.5 (ศูนย์จุดห้า) ของราคาซื้อหลักทรัพย์ต่างประเทศ ซึ่งจะแปลงเป็นเงินบาทโดยใช้อัตราแลกเปลี่ยนตามสกุลเงินที่ใช้ซื้อหลักทรัพย์ต่างประเทศ

ส่วนที่ 3
การส่งมอบสิทธิประโยชน์ให้ผู้ถือใบแสดงสิทธิ
	ผู้ออกใบแสดงสิทธิตกลงว่า ในกรณีที่หลักทรัพย์ต่างประเทศมีการให้สิทธิประโยชน์แก่ผู้ถือหลักทรัพย์ตามรายละเอียดที่กล่าวไว้ในเอกสารแนบท้ายนี้ โดยการส่งมอบสิทธิประโยชน์ให้แก่ผู้ถือใบแสดงสิทธิต้องเป็นไปตามกฎหมายและหลักเกณฑ์ต่างๆ ภายใต้การกำกับดูแลของหน่วยงานที่เกี่ยวข้องของผู้ออกหลักทรัพย์ต่างประเทศ ผู้ออกใบแสดงสิทธิจะดำเนินการดังต่อไปนี้ 
1.	กรณีสิทธิในการใช้สิทธิออกเสียงการประชุมผู้ถือหลักทรัพย์ของหลักทรัพย์ต่างประเทศ
		ผู้ถือใบแสดงสิทธิจะไม่มีสิทธิในการออกเสียงลงคะแนนในการประชุมผู้ถือหลักทรัพย์ต่างประเทศแต่อย่างใด โดยผู้ออกใบแสดงสิทธิมีสิทธิแต่เพียงผู้เดียวในการจัดการเกี่ยวกับสิทธิดังกล่าว ทั้งนี้ ผู้ออกใบแสดงสิทธิอาจใช้สิทธิออกเสียงลงคะแนนในการประชุมผู้ถือหลักทรัพย์ต่างประเทศเพื่อพิจารณาลงมติในเรื่องสำคัญ เช่น การเพิกถอนหลักทรัพย์ต่างประเทศออกจากการเป็นหลักทรัพย์จดทะเบียนในตลาดหลักทรัพย์ต่างประเทศ เป็นต้น โดยผู้ออกใบแสดงสิทธิจะคำนึงถึงประโยชน์ของผู้ถือใบแสดงสิทธิเป็นสำคัญ
2.	กรณีสิทธิในการรับผลประโยชน์จากหลักทรัพย์ต่างประเทศ ในกรณีที่หลักทรัพย์ต่างประเทศมีการจ่ายปันผลเป็นเงินสด
	ผู้ออกใบแสดงสิทธิจะแจ้งข่าวการจ่ายเงินปันผลของหลักทรัพย์ต่างประเทศโดยไม่ชักช้า หากเหตุการณ์ดังกล่าวเกิดขึ้นในระหว่างเวลาเปิดทำการซื้อขายของตลาดหลักทรัพย์ไทย พร้อมแจ้งข่าวการส่งมอบเงินปันผลของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ เพื่อให้ตลาดหลักทรัพย์ไทยประกาศขึ้นเครื่องหมาย XD (Excluding Dividend) โดยผู้ออกใบแสดงสิทธิจะรายงานต่อตลาดหลักทรัพย์ไทยล่วงหน้าไม่น้อยกว่า 5 (ห้า) วันทำการก่อนวันปิดสมุดทะเบียนหรือวันกำหนดรายชื่อผู้ถือใบแสดงสิทธิดังกล่าว หรือตามระยะเวลาที่ตลาดหลักทรัพย์ไทยกำหนด  
	 	ผู้ออกใบแสดงสิทธิจะส่งมอบเงินปันผลของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศให้แก่ผู้ถือใบแสดงสิทธิเป็นเงินสด ซึ่งเท่ากับเงินปันผลที่ผู้ออกใบแสดงสิทธิได้รับ หักด้วย (1) ค่าธรรมเนียมตามที่ระบุในข้อ 2 ของส่วนที่ 1 ของข้อกำหนดเพิ่มเติมฉบับนี้ และ (2) ค่าใช้จ่ายในการจัดส่งเงินปันผลให้แก่ผู้ถือใบแสดงสิทธิ เช่น ค่าใช้จ่ายในการส่งเอกสารถึงผู้ถือใบแสดงสิทธิ ค่าใช้จ่ายในการโอนเงิน ค่าใช้จ่ายเกี่ยวกับอัตราแลกเปลี่ยน ค่าใช้จ่ายที่นายทะเบียนเรียกเก็บ รวมถึงภาษีที่เกี่ยวข้อง (ถ้ามี) เป็นต้น โดยจะใช้วิธีจัดสรรตามสัดส่วนของจำนวนหน่วย (Pro-rata) ซึ่งผู้ออกใบแสดงสิทธิจะทำการคิดค่าธรรมเนียมและค่าใช้จ่ายสำหรับการจัดส่งเงินปันผล และทำการหักค่าธรรมเนียมและค่าใช้จ่ายดังกล่าวจากเงินปันผลรับ แล้วจึงนำส่งเงินปันผลหลังหักค่าธรรมเนียมและค่าใช้จ่ายแก่ผู้ถือตราสารตามสัดส่วนของจำนวนหน่วย (Pro-rata) ตามที่เปิดเผยไว้ในแบบ 69-DR ที่เกี่ยวข้อง ทั้งนี้ หากเงินปันผลที่จะส่งมอบในคราวใดมีค่าธรรมเนียมและค่าใช้จ่ายมากกว่าเงินปันผลที่จะได้รับจากหลักทรัพย์ต่างประเทศ ผู้ออกใบแสดงสิทธิสงวนสิทธิที่จะไม่ส่งมอบเงินปันผลสำหรับการจ่ายเงินปันผลในคราวนั้นให้แก่ผู้ถือใบแสดงสิทธิ ณ เวลานั้น โดยผู้ออกใบแสดงสิทธิจะเก็บรวบรวมเงินปันผลดังกล่าวไว้จนกระทั่งเงินปันผลที่เก็บรวบรวมมีจำนวนเงินปันผลรับมากกว่าค่าธรรมเนียมและค่าใช้จ่ายในการจัดส่งเงินปันผล ผู้ออกใบแสดงสิทธิจึงจะทำการส่งมอบเงินปันผลทั้งหมดดังกล่าวให้แก่ผู้ถือใบแสดงสิทธิ ณ ปัจจุบันตามวิธีการจัดสรรที่ระบุไว้ข้างต้น โดยผู้ถือใบแสดงสิทธิไม่มีสิทธิโต้แย้ง หรือเรียกร้องค่าเสียหาย หรือเรียกร้องให้ผู้ออกใบแสดงสิทธิรับผิดชอบในความเสียหาย หรือสูญเสียใดๆ ไม่ว่าโดยตรงหรือโดยอ้อมที่เกิดจากการดำเนินการดังกล่าว
		 ผู้ออกใบแสดงสิทธิจะส่งมอบเงินปันผลเป็นสกุลเงินบาท ซึ่งจะคำนวณโดยใช้ข้อมูลอัตราแลกเปลี่ยนเงินตราต่างประเทศของธนาคารพาณิชย์ตามที่ผู้ออกใบแสดงสิทธิเห็นสมควร โดยผู้ออกใบแสดงสิทธิจะแจ้งอัตราแลกเปลี่ยนสกุลเงิน และข้อมูลอื่นๆ ที่เกี่ยวข้อง ผ่านช่องทางในการเข้าถึงข้อมูลที่ผู้ถือใบแสดงสิทธิสามารถเข้าถึงได้  แต่ทั้งนี้ ผู้ถือใบแสดงสิทธิเข้าใจและยอมรับว่าอัตราแลกเปลี่ยนดังกล่าวอาจไม่ตรงกันกับอัตราแลกเปลี่ยน ณ วันที่ผู้ออกใบแสดงสิทธิแจ้งข่าวผ่านระบบการเปิดเผยสารสนเทศของตลาดหลักทรัพย์ไทย ซึ่งจะคำนวณโดยใช้ข้อมูลอัตราแลกเปลี่ยนเงินตราต่างประเทศที่ประกาศโดยธนาคารแห่งประเทศไทย ณ วันที่แจ้งข่าว
	3. กรณีที่มีการเพิกถอนหลักทรัพย์ต่างประเทศจากการเป็นหลักทรัพย์จดทะเบียนในตลาดหลักทรัพย์ต่างประเทศ
		 ผู้ออกใบแสดงสิทธิจะทำการขายหลักทรัพย์ต่างประเทศในตลาดหลักทรัพย์ต่างประเทศหรือขายให้แก่ผู้รับซื้อหลักทรัพย์ต่างประเทศ (แล้วแต่กรณี) และจะนำเงินที่ได้รับจากการขายหลักทรัพย์ต่างประเทศ หลังหักค่าใช้จ่ายที่เกิดขึ้นจากการขายหลักทรัพย์ต่างประเทศดังกล่าวจ่ายให้แก่ผู้ถือใบแสดงสิทธิ โดยผู้ออกใบแสดงสิทธิจะดำเนินการตามหลักเกณฑ์และวิธีการที่กำหนดในข้อ 2 ของส่วนที่ 4 ของข้อกำหนดเพิ่มเติมฉบับนี้
4. 	กรณีสิทธิประโยชน์อื่นๆ 
	ผู้ออกใบแสดงสิทธิจะประกาศให้ผู้ถือใบแสดงสิทธิทราบผ่านระบบของตลาดหลักทรัพย์ไทยภายใน 7 (เจ็ด) วันทำการ นับจากวันที่ผู้ออกใบแสดงสิทธิได้รับข่าวสารจากผู้ออกหลักทรัพย์ต่างประเทศ อย่างไรก็ดี ผู้ออกใบแสดงสิทธิสงวนสิทธิในการกำหนดเงื่อนไขและวิธีการใดๆ สำหรับสิทธิประโยชน์นั้นๆ ตามความเหมาะสมเพื่ออำนวยความสะดวกให้แก่ผู้ถือใบแสดงสิทธิ
ส่วนที่ 4
เงื่อนไขและขั้นตอนการไถ่ถอนใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ
เงื่อนไขและขั้นตอนดำเนินการ กรณีที่ผู้ถือตราสารมีความประสงค์ไถ่ถอนตราสารเป็นเงินสด
1. เงื่อนไขการไถ่ถอนตราสาร
(1) ผู้ถือตราสารที่ประสงค์ไถ่ถอนตราสารต้องมีบัญชีซื้อขายหลักทรัพย์กับผู้ออกตราสาร และต้องจัดให้ตราสาร (ซึ่งชำระราคาและส่งมอบเสร็จสิ้นแล้ว) ที่ประสงค์จะไถ่ถอนอยู่ในบัญชีซื้อขายหลักทรัพย์ที่เปิดไว้กับผู้ออกตราสาร 
(2) ผู้ถือตราสารที่ประสงค์ไถ่ถอนตราสาร ต้องมีจำนวนตราสารอย่างน้อยเท่ากับจำนวนการซื้อขายขั้นต่ำของหลักทรัพย์อ้างอิงในตลาดหลักทรัพย์ต่างประเทศ รวมถึงเป็นทวีคูณของจำนวนการซื้อขายขั้นต่ำนั้นและเพียงพอต่อการขายหลักทรัพย์เป็นเงินสดในตลาดหลักทรัพย์ที่หลักทรัพย์ต่างประเทศจดทะเบียน ทั้งนี้ ภายใต้ข้อจำกัดใดๆ ที่เกี่ยวข้องตามที่ผู้ออกตราสารเห็นสมควร ซึ่งรวมถึงแต่ไม่จำกัดเพียงการไม่สามารถโอนเงินที่มีจำนวนต่ำกว่า 0.01 (ศูนย์จุดศูนย์หนึ่ง) บาทให้กับผู้ถือใบแสดงสิทธิ
2. ขั้นตอนการไถ่ถอนตราสาร
(1) ผู้ถือตราสารที่ประสงค์ไถ่ถอนตราสารที่มีคุณสมบัติครบตามเงื่อนไขที่กำหนดในข้อ 8.1 ต้องแจ้งความประสงค์ไถ่ถอนและกรอกแบบฟอร์มพร้อมทั้งลงนามตามที่ผู้ออกตราสารกำหนด  ทั้งนี้ ผู้ถือตราสารจะต้องชำระเงินค่าธรรมเนียมการไถ่ถอนก่อนเวลา 10.00 น. (ตามเวลาในประเทศไทย) ของวันที่แจ้งความประสงค์ในวันทำการ มิเช่นนั้น ผู้ออกตราสารจะดำเนินการในวันทำการถัดไป 
(2) ผู้ออกตราสารจะแจ้งระงับการขายตราสาร ในส่วนที่ผู้ถือตราสารได้แจ้งความประสงค์ขอไถ่ถอนกับผู้ออกตราสาร โดยผู้ถือตราสารจะได้รับชำระเป็นเงินสดที่ได้จากการไถ่ถอน จากราคาหลักทรัพย์ต่างประเทศที่ผู้ออกตราสารขายได้จริง หักค่าธรรมเนียมและค่าใช้จ่ายที่เกิดขึ้นจริง
(3) ผู้ออกตราสารจะนำเงินสดที่ได้จากการไถ่ถอนตราสารเข้าบัญชีซื้อขายหลักทรัพย์ของผู้ถือตราสารที่ประสงค์ไถ่ถอน ภายใน 10 วันทำการหลังจากที่ผู้ออกตราสารขายหลักทรัพย์ต่างประเทศได้ครบตามจำนวนที่ผู้ถือตราสารประสงค์ไถ่ถอนตราสาร (“วันทำการ” ในข้อนี้หมายถึง วันที่ตลาดหลักทรัพย์ที่หลักทรัพย์ต่างประเทศจดทะเบียนและตลาดหลักทรัพย์ไทยเปิดทำการพร้อมกัน) 
(4) ในวันที่เงินสดที่ได้จากการไถ่ถอนตราสารเข้าบัญชีซื้อขายหลักทรัพย์ของผู้ถือตราสารที่ประสงค์ไถ่ถอน ผู้ออกตราสารจะดำเนินการยกเลิกตราสารในส่วนที่ผู้ถือตราสารได้แจ้งความประสงค์ขอไถ่ถอนกับผู้ออกตราสาร
(5) กรณีที่พบว่าผู้ถือตราสารที่ประสงค์ไถ่ถอนไม่ดำเนินการตามเงื่อนไขที่ระบุในข้อ 8.2 (ก) ผู้ออกตราสารขอสงวนสิทธิในการปฏิเสธคำขอของผู้ถือตราสารได้ และผู้ถือตราสารจะไม่เรียกร้องค่าเสียหาย หรือค่าใช้จ่ายใดๆ จากผู้ออกตราสารทั้งสิ้น
(6) กรณีที่ผู้ถือตราสารที่ประสงค์จะไถ่ถอนมีการกระทำใดๆ ที่ขัดขวางหรือส่งผลกระทบต่อขั้นตอนการไถ่ถอน ผู้ถือตราสารจะต้องรับผิดชอบในความเสียหายใดๆ ที่เกิดขึ้นจนสิ้นเชิง และผู้ออกตราสารสงวนสิทธิที่จะยกเลิกการปฏิบัติตามคำขอของผู้ถือตราสารได้ และผู้ถือตราสารจะไม่เรียกร้องค่าเสียหาย หรือค่าใช้จ่ายใดๆ จากผู้ออกตราสารทั้งสิ้น 
(7) ผู้ออกตราสารขอสงวนสิทธิในการเรียกเก็บภาษีใดๆ จากผู้ถือตราสาร ที่อาจเกิดขึ้นจากการไถ่ถอนตราสาร หรือการดำเนินการอื่นใดที่เกี่ยวข้อง ตามที่กรมสรรพากรกำหนด






ส่วนที่ 5
รายละเอียดของเหตุการณ์พิเศษตามข้อ 7.1 แห่งข้อกำหนดสิทธิ
1. 	เกิดกรณีที่มูลค่าการซื้อขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศต่อวัน เฉลี่ยย้อนหลัง 3 (สาม) เดือน น้อยกว่า 10 (สิบ) ล้านบาท หรือ
2.	เกิดกรณีที่มูลค่าใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศตามราคาตลาด (Market Capitalization) เฉลี่ยย้อนหลัง 3 (สาม) เดือน ต่ำกว่า 200 (สองร้อย) ล้านบาท หรือ
3.	เกิดกรณีที่จำนวนผู้ถือใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศน้อยกว่า 50 (ห้าสิบ) ราย

ส่วนที่ 6
รายละเอียดวิธีการดูแลสภาพคล่อง
กรณีผู้ออกใบแสดงสิทธิจัดให้มีผู้ดูแลสภาพคล่อง ผู้ดูแลสภาพคล่องจะปฏิบัติหน้าที่ดังต่อไปนี้
1.	ผู้ดูแลสภาพคล่องจะรักษาสภาพคล่องทั้งฝั่งซื้อและฝั่งขายในช่วงเวลาทำการซื้อขายของตลาดหลักทรัพย์ไทย ให้สะท้อนราคาหลักทรัพย์ต่างประเทศ โดยปัจจัยที่ส่งผลต่อการดูแลสภาพคล่องอาจประกอบด้วย สภาวะตลาดหลักทรัพย์ฮ่องกง ประเทศฮ่องกง สภาวะตลาดหลักทรัพย์ไทย สภาพคล่องและอัตราแลกเปลี่ยนเงินตราต่างประเทศ สภาวะเศรษฐกิจโลก สภาวะเศรษฐกิจประเทศไทย เป็นต้น 
2.	ในสภาวะที่ปัจจัยที่ส่งผลต่อการดูแลสภาพคล่องปกตินั้น ผู้ดูแลสภาพคล่องจะพยายามรักษาให้ราคาเสนอขายต่ำสุด มีค่ามากกว่าราคาเสนอซื้อสูงสุดไม่เกินร้อยละ 10 ของราคาเสนอซื้อสูงสุด ในช่วงเวลาทำการของตลาดหลักทรัพย์ฮ่องกง ประเทศฮ่องกง และเป็นช่วงเวลาเดียวกับที่ผู้ดูแลสภาพคล่องสามารถซื้อขายเงินตราต่างประเทศ กับธนาคารพาณิชย์เพื่อบริหารความเสี่ยงได้ และสามารถดำเนินการส่งมอบหลักทรัพย์ต่างประเทศ ในวันชำระเงิน (Settlement Date) ได้  โดยจะดูแลสภาพคล่องไม่น้อยกว่าร้อยละ 80 ของช่วงเวลาดังกล่าว
3.	ในสภาวะที่ปัจจัยที่ส่งผลต่อการดูแลสภาพคล่องปกตินั้น ผู้ดูแลสภาพคล่องจะพยายามกำหนดปริมาณขั้นต่ำของการเสนอซื้อและการเสนอขาย ให้มีมูลค่าไม่ต่ำกว่า 100,000 (หนึ่งแสน) บาทต่อข้าง
4.	เหตุการณ์ที่อาจส่งผลต่อการปฏิบัติงานของผู้ดูแลสภาพคล่อง ทำให้อาจไม่สามารถดำรงช่วงราคาหรือปริมาณเสนอซื้อและเสนอขายได้ มีดังต่อไปนี้
	4.1	ตลาดหลักทรัพย์ฮ่องกง ประเทศฮ่องกง ปิดทำการ หรือหยุดทำการในช่วงพักการซื้อขาย 
[bookmark: _Hlk211850242]	4.2	หลักทรัพย์ต่างประเทศถูกระงับการซื้อขาย หรือถูกเพิกถอนจากตลาดหลักทรัพย์ฮ่องกง ประเทศฮ่องกง
	4.3	ตลาดหลักทรัพย์ไทย สั่งพักการซื้อขายใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ ไม่ว่าด้วยเหตุใด ๆ
	4.4	มีเหตุการณ์ขัดข้องในการชำระราคาและส่งมอบใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ หรือวันชำระเงิน (Settlement Date) เป็นวันหยุดของธนาคารไทย หรือธนาคารต่างประเทศ ทำให้ไม่สามารถทำการชำระเงินและส่งมอบหลักทรัพย์อ้างอิงได้ 
	4.5	ผู้ดูแลสภาพคล่องไม่มีใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ หรือไม่มีวงเงินสำหรับการส่งคำสั่งซื้อขายเพียงพอที่จะปฏิบัติตามหน้าที่
	4.6	เมื่อการซื้อขายในตลาดหลักทรัพย์ไทย หรือตลาดหลักทรัพย์ฮ่องกง ประเทศฮ่องกง มีความผันผวนรุนแรงผิดปกติ
	4.7   เมื่อราคาของใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ หรือราคาของหลักทรัพย์ต่างประเทศ มีความผันผวนรุนแรงผิดปกติ
	
	4.8	เมื่ออัตราแลกเปลี่ยนเงินตราต่างประเทศ มีความผันผวนรุนแรงผิดปกติ
	4.9	เมื่อเกิดเหตุการณ์พิเศษ ตามที่ระบุไว้ในข้อที่ 7.1 ของข้อกำหนดสิทธิ
	4.10	เมื่อเกิดกรณีอื่นๆ ตามที่ผู้ดูแลสภาพคล่องได้เปิดเผยข้อมูลผ่านตลาดหลักทรัพย์

